Na temelju članka 49. Statuta Grada Makarske ("Glasnik Grada Makarske", broj 8/18 i 14/18) Gradonačelnik Grada Makarske, dana 16. lipnja 2020 godine, donosi

**ZAKLJUČAK**

**o utvrđivanju prijedloga II. Izmjena i dopuna**

**Statuta Grada Makarske**

Članak 1.

Utvrđuje se prijedlog II. Izmjena i dopuna Statuta Grada Makarske, te se predlaže Gradskom vijeću na usvajanje istih.

Članak 2.

Ovaj Zaključak stupa na snagu danom donošenja.

Klasa: : 023-01/18-01/6

Ur.broj: 2147/01-04/1-20-3

Makarska, \_\_\_\_\_\_\_\_\_ 2020. g.

Gradonačelnik

Jure Brkan, dipl.oec.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157) i 98/19), te članka 36. Statuta Grada Makarske („Glasnik Grada Makarske“ br. 8/18 i 14/18), Gradsko vijeće Grada Makarske, uz suglasnost Odbora za statutarno pravna pitanja, na 21. sjednici održanoj \_\_\_\_\_\_\_ 2020.g. donosi

**II. IZMJENE I DOPUNE**

**STATUTA GRADA MAKARSKE**

**Članak 1.**

U članku 24. Statuta Grada Makarske („Glasnik Grada Makarske“ br.8/18 i 14/18) stavku. 2. briše se riječ: „središnjem“, a stavak 3. mijenja se i glasi:

„ Ako tijelo državne uprave nadležno za lokalnu i područnu (regionalnu) samoupravu utvrdi, da je prijedlog podnesen od potrebnog broja birača, Gradsko vijeće raspisuje referendum u roku od 30 dana od dana zaprimanja odluke nadležnog tijela državne uprave.“

**Članak 2.**

U članku 25. stavak 2. mijenja se i glasi:

„ Ako je prijedlog za raspisivanje referenduma predložio propisani broj birača, predsjednik Gradskog vijeća u roku od 30 dana od dana zaprimanja prijedloga dostavlja prijedlog tijelu državne uprave nadležnom za lokalnu i područnu (regionalnu) samoupravu radi utvrđivanja ispravnosti podnesenog prijedloga. Ako nadležno tijelo državne uprave utvrdi da je prijedlog za raspisivanje referenduma ispravan, Gradsko vijeće će u roku od 30 dana od dana zaprimanja odluke o ispravnosti prijedloga raspisati referendum.“

**Članak 3.**

U članku 29. briše se riječ: „središnje“

**Članak 4.**

U članku 38.stavak 2. mijenja se i glasi:

„ Predsjednik Gradskog vijeća dostavlja statut, poslovnik, proračun i druge opće akte tijelu državne uprave nadležnom za upravni nadzor u čijem djelokrugu rada je akt s izvatkom zapisnika u roku od 15 dana od dana donošenja, te bez odgode gradonačelniku.“

**Članak 5.**

U članku 52. brišu se riječi:

„predstojnika Ureda državne uprave u Splitsko-dalmatinskoj županiji“ i zamjenjuju riječima:

„nadležno tijelo državne uprave u čijem je djelokrugu opći akt“.

**Članak 6.**

U članak 55. iza stavka 3. dodaje se stavak 4. koji glasi:

„ O svim promjenama tijekom mandata gradonačelnika i njegovih zamjenika pročelnik upravnog tijela nadležnog za službeničke odnose dužan je bez odgode obavijestiti tijelo državne uprave nadležno za lokalnu i područnu (regionalnu) samoupravu.“

**Članak 7.**

U članak 102. brišu se riječi:

„obavlja ured državne uprave u Splitsko-dalmatinskoj županiji i nadležna središnja tijela državne uprave, svatko u svojem djelokrugu.“, i zamjenjuju riječima:

„ obavljaju nadležna tijela državne uprave u čijem je djelokrugu opći akt.“

**Članak 8.**

II. Izmjene i dopune Statuta Grada Makarske stupaju na snagu osmog dana od dana objave u Glasniku Grada Makarske.

Klasa:023-01/18-01/6 Predsjednik Gradskog vijeća

Ur.broj:2147/01-04/1-20- 4 Marko Ožić- Bebek, dr.med.,v.r.

Makarska, \_\_\_\_\_\_\_\_\_\_\_\_2020. g.

* **O b r a z l o ž e nj e -**

Na temelju Odluke o pristupanju promjeni Statuta Grada Makarske sa 19. sjednice Gradskog vijeća Grada Makarske održane 06. ožujka 2020.g započet je postupak usklađenja s Izmjenama i dopunama Zakona o lokalnoj i područnoj (regionalno)j samoupravi („Narodne novine“ br.98/19) u dijelu koji se odnosi na nadzor nad aktima predstavničkog tijela.

II. Izmjene i dopune Statuta Grada Makarske čine završetak postupka usklađenja s Izmjenama i dopunama Zakona o lokalnoj i područnoj (regionalnoj) samoupravi, a obzirom da imamo II. Izmjene i dopune Statuta Grada Makarske, Odbor za statutarno pravna pitanja donijeti će pročišćeni tekst Statuta Grada Makarske po stupanju na snagu predloženog akta.

Gradsko vijeće Grada Makarske zbog pandemije izazvane COVID -19 i smjernica nadležnih tijela nije sazivalo Odbore i zbog toga se ova Izmjena nije našla u predviđenom roku na sjednici Gradskog vijeća.

Predlaže se Gradskom vijeću Grada Makarske da usvoji predloženi akt.

Gradonačelnik

Jure Brkan, dipl.oec.