Na temelju odredbe članka 109. stavka 4., članka 113. stavka 1. i članka 198. stavka 3. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19) i odredbe članka 36. Statuta Grada Makarske („Glasnik Grada Makarske“ broj: 8/18 i 14/18), Gradsko vijeće Makarske na \_\_ sjednici održanoj dana \_\_.\_\_\_2020. godine d o n o s i

**O D L U K U**

**o donošenju Izmjena i dopuna**

**Prostornog plana uređenja Grada Makarske**

**I OPĆE ODREDBE**

**Članak 1.**

(1) Donose se Izmjene i dopune Prostornog plana uređenja Grada Makarske (Glasnik Grada Makarske broj 8/06, 16/07- ispravak greške, 17/08, 19/09, 03/16), u daljnjem tekstu: Izmjene i dopune PPUG-a/ Plan.

**Članak 2.**

(1) Izmjene i dopune PPUG-a se odnose na izmjenu grafičkog i tekstualnog dijela PPUG-a, sukladno Odluci o izradi izmjena i dopuna Prostornog plana uređenja Grada Makarske (Glasnik Grada Makarske br. 5/15, 3/16, 8/16 i 21/17).

(2) Izmjenama i dopunama PPUG-a obuhvaćeno je područje Grada Makarske.

**Članak 3.**

(1) Izmjene i dopune PPUG-a usklađene su s Prostornim planom Splitsko- dalmatinske županije (Službeni glasnik Splitsko dalmatinske županije br. 1/03, 8/04, 5/05, 5/06, 13/07, 9/13. i 147/15- ispravci) i s Prostornim planom parka prirode Biokovo (Narodne novine broj 108/15).

**Članak 4.**

(1) Izmjene i dopune PPUG-a je izradila tvrtka Geoprojekt, d.d., Split.

**Članak 5.**

(1) Elaborat Izmjena i dopuna PPUG-a-a je sastavni dio ove Odluke i sadrži:

1. **Opći dio**

**2. Tekstualni dio:**

2.1 Odredbe za provođenje

2.2 Obrazloženje

**3. Grafički dio:**

0. Oznake izmjena i dopuna na prikazu građevinskih područja naselja M 1:5000

1. Korištenje i namjena površina M 1:25000

2. Infrastrukturni sustavi i mreže:

2.a. Prometna mreža 1:25000

2.d Vodnogospodarski sustav M 1:25000

3. Uvjeti za korištenje, uređenje i zaštitu prostora:

3.a Graditeljska baština M 1:25000

3.d.b Područja primjene planskih mjera zaštite M 1:25000

4. Građevinska područja naselja M 1:5000

**4. Prilozi:**

4.1. Odluka/e o izradi Izmjena i dopuna Prostornog plana uređenja Grada Makarske

(Službeni glasnik Grada Makarske broj 05/15, 03/16, 08/16 i 21/17)

4.2 Suglasnost Ministarstva graditeljstva i prostornoga uređenja

4.3 Odluka o donošenju Izmjena i dopuna Prostornog plana uređenja Grada Makarske

(Službeni glasnik Grada Makarske broj \_/20)

(2) Kartografski prikazi grafičkog dijela elaborata Izmjena i dopuna PPUG-a broj 1., 2.a, 2.d, 3.a, 3.d.b i 4 iz stavka 1. ovog članka zamjenjuju odgovarajuće kartografske prikaze Prostornog plana uređenja Grada Makarske (Glasnik Grada Makarske broj 8/06, 16/07- ispravak greške, 17/08, 19/09, 03/16).

**II. ODREDBE ZA PROVOĐENJE**

**Članak 6.**

U **članku 5.**, **stavak 1**,briše se tekst koji glasi „i gradnji koje se odnose na zaštićeno obalno područje mora“.

**Članak 7.**

U **članku 6.**, **stavak 1**, **točka 3**, iza teksta „planiranje prostorno razvojne namjene turističkog korištenja i sportsko rekreacijskih sadržaja unutar ugostiteljsko - turističkih zona Biloševac i“ dodaje se tekst koji glasi „sportsko rekreacijskih sadržaja unutar sportsko rekreacijskog centra“.

U **točki 6**, riječ „jezgre“ se briše i zamjenjuje riječi „cjeline“.

U **točki 7**, briše se tekst koji glasi „i gradnji“.

**Članak 8.**

U **članku 7.**, **stavak 1**, **točka 1**, **pod točka** „izgrađeni i neizgrađeni dio“, briše se tekst koji glasi

„- naselje Makarska s izdvojenim dijelovima naselja Kuk, Puharići, Makar, Mlinice, Kotišina,

- naselje Veliko Brdo s izdvojenim dijelovima naselja Baškovići, Matići i Rusendići,“ i zamjenjuje se tekstom „- naselje Makarska (uključivo područje Grgasovići) s izdvojenim dijelovima naselja – područja Kuk, Puharići i Mlinice

- naselje Veliko Brdo (uključivo područja Matići, Rusendići, Prodani, Gojaci) s izdvojenim dijelovima naselja Baškovići i dijelom područja Nemčići (dio je u obuhvatu Parka prirode Biokovo),

- naselje Makar s izdvojenim dijelovima,

- naselje Kotišina s izdvojenim dijelovima“.

U **točki 2**, briše se pod točka „površina za ugostiteljsko - turističke zone (područje Biloševac)“ a dodaju se pod točke koje glase: „

* površine za ugostiteljsko turističke zone na području Biloševac: Biloševac 1, Biloševac 2, Biloševac 3 i Biloševac 4 (sukladno PPSDŽ-u za područje Biloševac su određene 4 zone).
* sportsko rekreacijski centar Platno (sukladno PPSDŽ-u, zona se definira kao građevinsko područje izvan naselja površine 19,60 ha),
* javna i društvena namjena – svetište Vepric (određena ID PPUG-a iz 2009-e godine)“.

U **točki 8**, riječ „državne“ se briše i zamjenjuje riječi „gradske“.

U **točki 10**, iza teksta „površina za novo groblje Sv. Andrija“ dodaje se tekst koji glasi „s pripadajućim zaštitnim zelenilom i za komunalno- servisne sadržaje“.

U **stavku 2**, briše se tekst koji glasi „dopunom PPUG-a radi usklađenja sa Zakonom o prostornom uređenju (NN 153/13)“.

U **stavku 4**, **točka 1**, briše se tekst koji glasi „važećeg Prostornog plana Grada Makarske“ i zamjenjuje se tekstom „ovog Plana“.

**Članak 9.**

U **članku 8.**, **stavak 1**, **točka 2**, iza teksta „površine izvan naselja za izdvojene namjene u funkciji gospodarske namjene ugostiteljsko - turističkog obilježja (područje Biloševac),“ dodaje se tekst koji glasi „za javne i društvene namjene - svetište Vepric i za sportsko rekreacijske namjene - centar Platno“.

U **stavku 2**, **točka 1**, tekst „pojedinačni objekti gospodarske i stambene namjene u funkciji poljoprivrede i seoskog gospodarstva“ se briše i zamjenjuje tekstom „građevine u funkciji obavljanja poljoprivredne djelatnosti“ i riječi „državne ceste“ se zamjenjuju riječima „zaobilaznice Makarske“.

**Članak 10.**

**U članku 9.**, **stavak 1**, iza **točke 1** dodaje se tekst koji glasi „(uključivo područje Grgasovići) s izdvojenim dijelovima naselja (Kuk, Puharići, Mlinice)“.

Iza **točke 2** dodaje se tekst koji glasi „(uključivo područja Matići, Rusendići, Prodani, Gojaci) s izdvojenim dijelovima naselja (Baškovići i Nemčići- dio izvan Parka prirode Biokovo)“.

Iza **točke 2** dodaju se nove **točke 3** i **4** koje glase „

* naselje Makar s izdvojenim dijelovima naselja,
* naselje Kotišina s izdvojenim dijelovima naselja,“.

Dosadašnja **točka 3** postaje **točka 5**.

Dosadašnja **točka 4** postaje **točka 6**.

Dosadašnja **točka 5** se briše.

Dosadašnja **točka 6** postaje **točka 7**.

Dosadašnja **točka 7** se briše.

U **točki 8** tekst „turistička zona“ se mijenja i glasi „turističke zone“.

U **točki 9** tekst „rekreativna zona“ se mijenja i glasi „rekreacijski centar“.

U **točki 10**, briše se riječ „državne“.

**Članak 11.**

U **članku 10.**, **stavak 1**, briše se tekst koji glasi „i gradnji koje se odnose na zaštićeno obalno područje mora za dio unutar 1000 m kopnenog dijela od obalne linije“.

Dodaje se **stavak 2**, koji glasi „Grad Makarska je dio zaštićenog obalnog područja mora (ZOP) određenog Zakonom o prostornom uređenju kao područje od posebnog interesa za Državu unutar kojeg se planiranje i korištenje prostora provodi uz ograničenja u pojasu kopna u širini od 1000 m od obalne crte i pojasu mora u širini od 300 m od obalne crte (prostor ograničenja)“.

**Članak 12.**

U **članku 12.**, **stavak 1**, **točka 1,** broj „405,75“ se briše i zamjenjuje se brojem „380,81“.

U **pod točki 4**, riječ „jezgri“ se briše i zamjenjuje se riječi „cjelina“, brišu se riječi „Makar“ , „i Kotišina“.

U **pod točki 6** briše se tekst koji glasi „i Platno“.

U **pod točki 11**, broj „53,20“ se briše i zamjenjuje brojem „59,76“.

U **pod točki 13,** iza teksta „ostali dio naselja Veliko Brdo“ dodaje se tekst koji glasi „(uključivo područja Matići, Rusendići, Gojaci, Prodani)“.

U **pod točki 14** riječ „jezgre“ zamjenjuje se sa riječi „cjeline“, tekst „Matići i Rusendići“ se briše i zamjenjuje se tekstom koji glasi „Nemčići (dio izvan Parka prirode Biokovo)“.

Na kraju **pod točke 15** dodaje se tekst koji glasi:

„- građevinsko područje naselja Makar s izdvojenim dijelovima naselja površine 3,41 ha

- građevinsko područje naselja Kotišina s izdvojenim dijelovima naselja površine 2,89 ha“.

Dodaje se **stavak 2** koji glasi „ Za građevinska područja iz stavka 1. se ovim Planom određuju uvjeti i mjere za provedbu zahvata u prostoru“.

Dodaje se **stavak 3** koji glasi „Kvantitativno i kvalitativno stroži uvjeti i mjere za provedbu zahvata u prostoru propisuju se za: naselja Kotišina i Makar, za cjelovita građevinska područja ruralnih cjelina Puharići, Mlinice i Baškovići, te za dio naselja Veliko Brdo (uključivo područja Matići, Rusendići, Gojaci, Prodani) sjeverno od pravca položenog smjerom ulica Put Grebenca i Put Prodana“.

**Članak 13.**

U **članku 14.**, **stavak 1**, tekst „- izdvojeno građevinsko područje površine 99,40 ha ugostiteljsko - turističke namjene na području Biloševca (hoteli (T1) i turističko naselje (T2)“ se briše i zamjenjuje se tekstom koji glasi „izdvojena građevinska područja ugostiteljsko - turističke namjene na području Biloševca ukupne površine 93,52 ha: Biloševac 1 (T1) 29,54 ha; Biloševac 2 (T2) 27,60 ha; Biloševac 3 (T2) 27,48 ha i Biloševac 4 (T3) 8,90 ha,

- izdvojeno građevinsko područje javne i društvene namjene – svetište Vepric (D7) 3,8 ha,

- izdvojeno građevinsko područje izvan naselja sportske namjene - sportsko-rekreacijski centar Platno 19,60 ha“.

**Članak 14.**

U **članku 19.**, **stavak 1**, tekst „državne ceste“ se briše i zamjenjuje tekstom „zaobilaznice“.

**Stavak 2** se briše

Dosadašnji **stavak 3** postaje **stavak 2**.

**Članak 15.**

U **članku 21.**, **stavak 3**, **točka 3** se briše.

Dosadašnja **točka 4** postaje **točka 3**.

**Članak 16.**

U **članku 22.**, **stavak 2** se briše.

**Stavak 3** se briše.

Dosadašnji **stavak 4** postaje **stavak 2**.

Dosadašnji **stavak 5** postaje **stavak 3** i u njemu se briše tekst koji glasi „područja posebnih obilježja“.

**Članak 17.**

U **članku 24.**, **stavak 2**, brišu se dosadašnje **točke 1**, **2**, **3**, **4**, i zamjenjuju se novim točkama koje glase **„-** luke i pomorski promet- plovni putovi

- plaže“.

U **stavku 3** briše se tekst koji glasi „ širine najmanje 300 m“ i na kraju stavka tekst „ i gradnji“.

**Članak 18.**

U **članku 25.**, **stavak 5**, tekst „rekonstrukcije postojećih građevina“ se briše i zamjenjuje se tekstom „zahvata predviđenih ovim Planom“.

U **stavku 6** briše se tekst koji glasi „bez mogućnosti gradnje obale“ i zamjenjuje se tekstom „a uređenje obalnog poteza na ušću se određuje sukladno uvjetima nadležnog javno pravnog tijela“.

**Članak 19.**

U **članku 26**, **stavak 1**, iza teksta „Na području grada Makarske“ dodaje se riječ „su“, a briše se tekst koji glasi „kao crpilišta vode za piće su županijskog značaja“.

U **stavku 4** briše se riječ „državne“.

**Članak 20.**

U **članku 27.**, **stavak 1**, **točka 1**, tekst **pod točke a) Cestovne građevine**, mijenja se i glasi: „

|  |  |
| --- | --- |
| * državna cesta D8: G.P. Pasjak (gr. R. Slovenije) – Šapjane – Rijeka – Zadar – Split - G.P. Klek (gr. BiH) - G.P. Zaton Doli (gr. BiH) – Dubrovnik - G.P. Karasovići (gr. Crne Gore) | širina min 7 m |
| * državna cesta D 411 Makarska zapad (D8) – trajektna luka - (D411) | širina min 7 m |
| * državna cesta D 512 Makarska (D8) – Ravča (D62) | širina min 7 m „ |

**Pod točka b) Pomorske građevine** se briše, kao i tekst „Iskrcajno mjesto za prihvat ribe – Makarska“.

Dodaje se **točka 5** koja glasi „5. Glavna meteorološka postaja:

Makarska – Osejava“.

**Članak 21.**

U **članku 28.**, **stavak 1**, **točka 1**, dodaju se **pod točke b** i **c** koje glasu „

b) Građevine zračnog prometa

Interventni helidrom Makarska

c) Ostale prometne građevine

Žičara Makarska – Vošac - Štrbina (Biokovo)“.

U **točki 2**, dodaje se **pod točka b** koja glasi „b) Iskrcajno mjesto za prihvat ribe: operativna obala uz rampu za trajektni promet“.

U **točki 4**, **pod točki b**, briše se tekst koji glasi „Vrutak Makarska 10K“.

**Članak 22.**

U **članku 29.**, **stavak 1**, **točka 5**, **pod točka b** mijenja se i glasi „Garaže u javnom korištenju smještene na području Ratac - zapad, na području Zelenke (trg ispred crkva Kraljice mira), u užem centru (područje Sinokoše i Žbara), na području Dugiša (istok Grada), te unutar sportsko rekreativne zone Gradskog sportskog centra.“

U **točki 6**, **pod točka 1** se biše.

Dodaje se nova **pod točka 1** koja glasi „luka otvorena za javni promet županijskog značaja (centar Makarske)“.

Iza **pod točke 2** dodaje se nova **pod točka 3** koja glasi „sportska luka - postojeća u zapadnom dijelu akvatorija (centar Makarske)“.

Dosadašnja **pod točka 3** se briše.

Dodaje se **pod točka 4** koja glasi „nautička privezišta u funkciji ugostiteljsko turističkih sadržaja na području Biloševca“.

U **točki 7**, **pod točka a** riječ „zone“ se briše i zamjenjuje riječi „namjene“.

**Pod** **točka b** se briše.

**Pod točka c** se briše.

Dodaje se nova **pod točka b** koja glasi „Žičara - planirane trase: pravac Vepric – Baškovići i pravac Zagon – Vošac – Štrbina (prema Prostornom planu parka prirode Biokovo)“

**Članak 23.**

U **članku 30.**, **stavak 1**, **točka 1**, brišu se riječi „Makar“ i „Kotišina“.

U **točki 2** iza teksta „naselje Veliko Brdo - građevinsko područje užeg područja naselja“ dodaje se tekst koji glasi „(uključivo područja Matići, Rusendići, Prodani i Gojaci) i“, tekst „Matići, Rusendići“ se briše i zamjenjuje se tekstom „Nemčići“.

Iza **točke 2** dodaju se nove **točke 3** i **4** koje glase:„

- naselje Makar s izdvojenim dijelovima,

- naselje Kotišina s izdvojenim dijelovima,“.

Dosadašnja **točka 3** postaje **točka 5**.

U **stavku 2** iza teksta „izgrađenog, neizgrađenog“ dodaje se tekst koji glasi „i neuređenog“.

**Članak 24.**

U **članku 31.**, **stavak 1**, broj „454,28“ se briše i zamjenjuje brojem „455,87“.

**Članak 25.**

U **članku 32.**, **stavak 1**, tekst „Izdvojeno građevinsko područje“ mijenja se i glasi „Izdvojena građevinska područja“.

U **točki 1** tekst „turistička zona“ mijenja se i glasi „turističke zone (4)“.

Dodaju se **točke 2** i **3** koje glase „- svetište Vepric

- sportsko-rekreacijski centar Platno”.

**Članak 26.**

U **članku 33.**, **stavak 1** mijenja se i glasi **„**Izdvojena građevinska područja ugostiteljsko turističkih namjena na području Biloševac (4 zone) planiraju se na ukupnoj površini od 93,52 ha“.

U **stavku 2**, riječ „zaštićene“ se briše.

Dodaje se **stavak 3** koji glasi „Izdvojeno građevinsko područje izvan naselja javne i društvene namjene, svetište Vepric površine je 3,8 ha“.

Dodaje se **stavak 4** koji glasi „Izdvojeno građevinsko područje izvan naselja je sportske namjene - sportsko-rekreacijski centar Platno površine je 19,60 ha“.

**Članak 27.**

U **članku 35.**, **stavak 3** riječ „jezgri“ se briše i zamjenjuje riječi „cjelina“.

U **stavku 4** iza teksta „Na područjima iznad JTC“ dodaje se tekst koji glasi „(Jadranske turističke ceste – D8)“, riječ „septičku“ se briše i zamjenjuje se riječi „sabirnu“.

U **stavku 5** tekst „državne ceste“ se briše i zamjenjuje se riječi „zaobilaznice“.

U **stavku 7** briše se tekst koji glasi „i Platno“.

**Članak 28.**

U **članku 36.**, **stavak 1**, **točka 1**, pod točke se mijenjaju i glase: „

* slobodnostojeće građevine
* dvojni građevine
* nizovi
* vila
* urbana vila
* višestambene građevine“.

U **točki 3**, dodaje se **pod točka 8** koja glasi „komunalno- servisne (reciklažno dvorište K3)“.

U **točki 4**, iza teksta „u infrastrukturnim koridorima“ dodaje se tekst koji glasi „i površinama“.

**Pod točka 5** se briše.

**Članak 29.**

Tekst **članka 41.**, se briše i zamjenjuje tekstom koji glasi : „

(1) Građevina se može sastojati od podzemnih i nadzemnih etaža. Podrum je podzemna etaža, a nadzemne etaže su: suteren, prizemlje, kat/ovi i potkrovlje.

(2) Podrum (Po) je dio građevine koji je ukopan više od 70 % svog volumena u konačno uređeni zaravnani teren a čiji se prostor nalazi ispod poda prizemlja ili suterena. Podrum može biti maksimalno 1,00 m iznad najniže kote prirodnog terena neposredno uz građevinu. Podrum može imati neposredan kolni pristup direktno sa terena u širini od maksimalno 5,0 m. Kota neposrednog pristupa podzemnoj etaži - podrumu ne računa se kao najniža točka konačno uređenog terena neposredno uz građevinu.

(3) Suteren (S) je nadzemni dio građevine čiji se prostor nalazi ispod poda prizemlja i ukopan je više od 40 % svoga volumena u konačno uređeni teren (jednim pročeljem mora biti potpuno ukopan u teren, a najniža kota jednog pročelja može biti u razini najniže kote terena uz građevin)u.

(4) Prizemlje (P) je dio građevine čiji se prostor nalazi neposredno na površini uređenog terena, odnosno najviše 1,00 m iznad konačno uređenog terena ili čiji se prostor nalazi iznad podruma ili suterena, a ispod kata, potkrovlja ili krova.

(5) Kat (K) je dio građevine čiji se prostor nalazi između dva stropa iznad prizemlja.

(6) Potkrovlje (Pk) je dio građevine čiji se prostor nalazi iznad zadnjeg kata i neposredno ispod kosog ili zaobljenog krova. Maksimalna visina nadozida nezabatnih zidova potkrovlja ne može biti viša od 1,20 m.

(7) Tavan je prostor koji se nalazi ispod kosog ili zaobljenog krova i iznad zadnjeg kata, te se ne može koristiti kao stambena ili poslovna namjena ni kao pomoćni prostor tih namjena.

(8) Visina građevine mjeri se od konačno uređenog zaravnanog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja, čija visina ne može biti viša od 1,20 m.

(9) Konačno zaravnan i uređen teren je uređeni parter čestice (zemljana podloga, opločenja i sl.), čija visinska kota u odnosu na visinsku kotu terena prije gradnje može varirati najviše 1,0 m.“

**Članak 30.**

Tekst **članka 42.**, se briše i zamjenjuje tekstom koji glasi : „

(1) Nagib kosog krova može biti od min. 20° do max. 30°.

(2) Ukoliko posljednja etaža građevine završava kosim ili zaobljenim krovnim plohama, a visina nadozida je viša od 1,20 m, ista se računa kao etaža kata.“

**Članak 31.**

Dodaje se naslov prije **članka 43.** koji glasi „2.2.3.0 Gradnja u ruralnim cjelinama”.

**Članak 32.**

U **članku 43.**, **stavak 1**, briše se tekst koji glasi “zaštićenim ruralnim jezgrama” i zamjenjuje se tekstom „povijesnim jezgrama zaštićenih ruralnih cjelina”.

**Članak 33.**

U **članku 44.**, **stavak 1**, briše se tekst koji glasi „ruralnim jezgrama” i zamjenjuje se tekstom „povijesnim jezgrama zaštićenih ruralnih cjelina”.

U **stavku 3** iza teksta„Najveća katnost interpoliranih objekata mora biti usklađena sa susjednim građevinama,“ dodaje se tekst koji glasi „ali ne prelazeći maksimalnu katnost od 2 nadzemne etaže i maksimalnu visinu vijenca postojećih građevina“.

**Stavak 5** se briše.

**Stavak 6** se briše.

**Članak 34.**

Dodaje se **članak 44a.** koji glasi : „(1) Novi objekti u ruralnim cjelinama se mogu graditi samo kao slobodnostojeće stambene građevine, mogu imati maksimalnu katnost od 2 nadzemne etaže i maksimalnu tlocrtnu površinu od 120 m2. (Za ostale uvjete se primjenjuju urbanistički parametri koji se odnose na gradnju u neizgrađenom dijelu građevinskog područja naselja).

(2) Objekti iz prethodnog stavka trebaju poštivati postojeću tipologiju izgradnje ruralne cjeline, na način da u maksimalnoj mogućoj mjeri zadrže tradicionalne arhitektonske forme i arhitektonske elemente građevina.

(3) Obuhvat ruralnih cjelina prikazan je na kartografskom prikazu 3a “Uvjeti za korištenje, uređenje i zaštitu prostora . Kulturna baština”, pod brojevima 2- Baškovići, 11- Matići i Rusendići, 12- Veliko Brdo, 15 – Prodani i Gojaci, 20- Puharići, 33- Makar i Mlinice, 40- Kotišina, 42- Grgasovići“.

**Članak 35.**

U **članku 45.**, **stavak 2**,tekst „Pomoćne građevine smatraju se „ se briše i zamjenjuje tekstom „Pomoćnim građevinama smatraju se“, iza teksta„garaže, spremišta, drvarnice,“ dodaje se riječ „bazeni“.

**Stavak 3** se briše.

Dosadašnji **stavak 4** postaje **stavak 3**.

Dosadašnji **stavak 5** postaje **stavak 4** u kojem se broj „20“ briše i zamjenjuje brojem „30“, a iza teksta „ako to nije drugačije određeno ovim Odredbama.“ dodaje se tekst koji glasi „Minimalno 20% površine građevinske čestice mora biti riješeno kao procjedna površina, a na čestici se mora planirati sadnja (ili zadržavanje postojećih stabala) minimalno 1 stablašice na 100 m2 građevne čestice, čija visina prije izdavanja uporabne dozvole ne može biti manja od 2 metra.“

**Članak 36.**

Dodaje se naslov ispred **članka 46.** koji glasi „SLOBODNOSTOJEĆE STAMBENE GRAĐEVINE“.

**Članak 37.**

Tekst **članka 46.**, mijenja se i glasi „Slobodnostojeće stambene građevine su građevine koje mogu imati podrum i maksimalno 4 nadzemne etaže, maksimalne visine 12 m. Ako se podrumska etaža koristi za parkiranje/garažiranje vozila slobodnostojeća stambena građevina može imati 2 podrumske etaže. U slobodnostojećim stambenim građevinama može biti maksimalno 6 funkcionalnih cjelina (stambenih, smještajnih ili poslovnih)“.

**Članak 38.**

Naslov ispred **članka 49.**, mijenja se i glasi „**POLUUGRAĐENE (DVOJNE) STAMBENE GRAĐEVINE“.**

**Članak 39.**

**U članku 49., stavak 1, točka 2,** broj „280“ se briše i zamjenjuje se brojem „300“.

Dodaje se **stavak 2** koji glasi: „Poluugrađene (dvojne) stambene građevine mogu imati podrum i 4 nadzemne etaže, te maksimalnu visinu 12 m**“.**

Dodaje se **stavak 3** koji glasi: „Ako se podrumska etaža koristi za parkiranje/garažiranje vozila poluugrađena (dvojna) stambena građevina može imati 2 podrumske etaže“.

Dodaje se **stavak 4** koji glasi: „U poluugrađenim (dvojnim) stambenim građevinama može biti maksimalno 6 funkcionalnih cjelina (stambenih, smještajnih ili poslovnih)“.

**Članak 40.**

Naslov ispred **članka 50.**, mijenja se i glasi „**STAMBENE GRAĐEVINE U NIZU“.**

**Članak 41.**

U **članku 50.**, **stavak 1** točke se mijenjaju i glase: „

- nizovi su građevine čija se dva pročelja nalaze na međama građevnih čestica približno jednakih gabarita i oblikovanja,

- najmanja širina građevne čestice iznosi 8 m, dok je najveći gabarit građevine 8x12 m,

- najmanja površina građevne čestice iznosi 280 m2“.

Dodaje se **stavak 2** koji glasi „Stambene građevine u nizu mogu imati podrum i 3 nadzemne etaže, te maksimalnu visinu 9 m“.

Dodaje se **stavak 3** koji glasi „Ako se podrumska etaža koristi za parkiranje/garažiranje vozila stambena građevina u nizu može imati 2 podrumske etaže“.

Dodaje se **stavak 4** koji glasi „U stambenoj građevini u nizu mogu biti maksimalno 3 funkcionalne cjeline (stambene, smještajne ili poslovne)“.

Dodaje se **stavak 5** koji glasi „Ovim Prostornim planom dozvoljena je rekonstrukcija postojećih nizova i gradnja novih nizova s maksimalno 3 građevine u nizu uz suglasnost susjednih građevnih čestica na kojima će se graditi stambene građevine u nizu“.

**Članak 42.**

Naslov ispred **članka 52.**, mijenja se i glasi „**VIŠESTAMBENE SLOBODNOSTOJEĆE GRAĐEVINE“.**

**Članak 43.**

U **članku 52.**, **stavak 1**, se mijenja i glasi „Višestambene slobodnostojeće građevine (6 i više funkcionalnih cjelina) mogu se graditi prema sljedećim uvjetima:

- najmanja površina građevne čestice iznosi 1800 m2, a najveća 2500 m2

- najveći broj etaža je podrum i 5 nadzemnih etaža (ukoliko se podrumska etaža koristi za parkiranje/garažiranje, građevina može imati 2 podrumske etaže)

- najveći koeficijent izgrađenosti (kig) iznosi 0.30, a najveći koeficijent iskorištenosti (kis) iznosi 1.40, osim ukoliko se podrumska etaža koristi kao garaža u kojem slučaju kis može biti do 1.70,

- najmanja udaljenost građevine od granice građevne čestice prema prometnici je 6 m, kao i prema susjednim parcelama. Udaljenost podrumske etaže od granice građevinske čestice je min. 3 m“.

U **stavku 3**, broj „8“ zamjenjuje se brojem „6“, a iza teksta „stambenih jedinica“ dodaje se tekst koji glasi „(funkcionalnih cjelina)”.

Tekst **stavka 4** se briše i zamjenjuje se tekstom koji glasi „Višestambene slobodnostojeće građevine mogu imati podrum i 5 nadzemnih etaža, te maksimalnu visinu 15 m“.

Dodaje se **stavak 5** koji glasi „Ako se podrumska etaža koristi za parkiranje/garažiranje vozila višestambena slobodnostojeća građevina može imati 2 podrumske etaže“.

Dodaje se **stavak 6** koji glasi „U višestambenoj slobodnostojećoj građevini može biti više od 6 funkcionalnih cjelina (stambenih, smještajnih ili poslovnih)“.

Dodaje se **stavak 7** koji glasi „Ovim Prostornim planom ne dozvoljava se gradnja novih višestambenih građevina u ruralnim cjelinama, u izgrađenom građevinskom području naselja južno od državne ceste D8 (JTC), osim na neizgrađenoj urbanoj cjelini unutar obuhvata UPU-a Glavica te neizgrađenim česticama zone Dugiš – Istok (istočno od groblja Sv. Križa)“.

**Članak 44.**

Tekst **članka 53.** se briše i zamjenjuje se tekstom koji glasi: „(1) Parkirališna/garažna mjesta za stambene građevine moraju se osigurati na vlastitoj građevnoj čestici, odnosno unutar gabarita svakog pojedinačnog tipa stambene građevine.

(2) Na građevnoj čestici namijenjenoj za gradnju nove stambene (stambeno-poslovne) građevine u neizgrađenom dijelu građevinskog područja potrebno je osigurati 1,5 parkirališno mjesto po stambenoj jedinici/poslovnoj jedinici.

(3) Prilikom rekonstrukcije postojećih građevina (osim unutar kulturno – povijesne cjeline – Urbanističke cjeline Makarske) potrebno je osigurati po 1 parkirališno/garažno mjesto za svaku postojeću i svaku novu stambenu/smještajnu jedinicu.

(4) Za postojeće građevine koje nemaju osigurano po 1 parkirališno/garažno mjesto za svaku stambenu/smještajnu jedinicu, odnosno koje ne mogu ispuniti uvjete iz stavka (3) ovog članka, prilikom rekonstrukcije nije dozvoljeno povećanje stambenih/smještajnih jedinica.

(5) Ukoliko se parkiranje ne može osigurati na predmetnoj čestici, isto je moguće osigurati na zasebnoj građevnoj čestici u radijusu od 200 m“.

**Članak 45.**

**Članak 53.b.** mijenja se i glasi : „

a)Gradnja građevina u izgrađenom dijelu građevinskog područja naselja dijeli se na:

a.1. Rekonstrukciju postojećih građevina

a.2. Gradnju novih građevina - interpolaciju građevina”.

**Članak 46.**

Tekst **članka 53c.** se briše i zamjenjuje se tekstom koji glasi: „

**a.1. Rekonstrukcija postojećih građevina (koje su izgrađene u skladu s planiranom namjenom)**

(1) Postojećim (zakonitim) građevinama se smatraju građevine koje imaju potrebna odobrenja za gradnju, građevine ozakonjene posebnim zakonima i sve građevine izgrađene prije 15. veljače 1968. godine.

(2) Za rekonstrukciju postojećih građevina čija je namjena protivna planiranoj namjeni primjenjuje se članak 303.

(3) Postojeće stambene građevine se mogu rekonstruirati kao slobodnostojeće, poluugrađene (dvojne), građevine u nizu i višestambene slobodnostojeće građevine.

(4) Postojeće višestambene građevine mogu se rekonstruirati isključivo u postojećim gabaritima i u istima se može povećati ili smanjivati broj stambenih / smještajnih jedinica, pod uvjetom da je na građevnoj čestici za svaku postojeću i svaku novu stambenu/ smještajnu jedinicu osigurano po jedno parkirališno/ garažno mjesto.

(5) Maksimalni koeficijent izgrađenosti za nadzemni dio stambenih građevina (kigN) koje se rekonstruiraju iznosi 0,5, a maksimalni nadzemni koeficijent iskoristivosti (kisN) iznosi 2,0. (Sukladno prethodnom stavku, ovi se koeficijenti ne primjenjuju za višestambene građevine). Za ostale građevine primjenjuju se isti koeficijenti kao za nove građevine tog tipa.

(6) Postojeće građevine koje premašuju uvjete određene prethodnim stavkom u pogledu maksimalno dozvoljenog koeficijenta iskoristivosti i/ ili u pogledu maksimalno dozvoljenog koeficijenta izgrađenosti građevne čestice zadržavaju se u postojećim gabaritima i ne mogu se povećavati. Iznimno je moguća nadogradnja jedne etaže, (ukoliko se time ne prelazi najveći dopušteni kisN), za postojeće građevine koje premašuju dozvoljeni kig a imaju maksimalnu katnost dvije etaže (Po+Pr ili Po+Su) te su udaljene minimalno 3 metra od granice građevne čestice.

(7) Minimalna udaljenost rekonstruiranog dijela građevine (dograđenog i nadograđenog) od regulacijskog pravca i granica građevne čestice iznosi 3,0 m, odnosno od državne ceste i županijske ceste prema posebnim propisima (prema posebnim uvjetima nadležnih pravnih osoba za upravljanje državnim odnosno županijskim cestama).

(8) Najveća dozvoljena visina stambene građevine ovisi o tipu stambene građevine koja se rekonstruira i propisana je člancima 46, 47, 49, 50, 51 i 52 ovog Plana. I za ostale građevine najveće dozvoljene visine su kao za nove građevine tog tipa.

(9) Postojeće građevine koje premašuju uvjete određene ovim Planom u pogledu maksimalno dozvoljene visine i/ili broja etaža (katnosti) zadržavaju se u postojećim gabaritima i ne mogu se povećavati. Iznimno, u slučaju neusklađenosti visina poluugrađenih (dvojnih) građevina, u svrhu formiranja jedinstvene oblikovne i funkcionalne cjeline, dozvoljena je nadogradnja niže građevine (u vlastitim tlocrtnim gabaritima) maksimalno do visine više postojeće građevine.

(10) Kada je udaljenost postojeće građevine od susjedne međe i/ili od prometne površine manja od Planom propisane, dozvoljena je dogradnja (tlocrtno povećanje) u onom dijelu koji je u skladu s Planom propisanom udaljenošću, uz poštivanje ostalih uvjeta propisanih Planom za taj tip građevine.

(11) Kod rekonstrukcije postojećih objekata kojima se povećavaju stambeni ili smještajni kapaciteti (prilikom dogradnji, nadogradnji, rekonstrukcije u postojećim gabaritima ili promjeni namjene), na građevnoj čestici se mora osigurati po 1 parkirališno/garažno mjesto za svaku postojeću stambenu/ smještajnu jedinicu i za svaku novoplaniranu stambenu/ smještajnu jedinicu. Ukoliko nije moguće parkiranje riješiti na predmetnoj građevnoj čestici, moguće je isto riješiti sukladno članku 53.

(12) Manja odstupanja od uvjeta propisanih za postojeće građevine moguća su za zaštićene cjeline naselja ili zaštićene pojedinačne građevine i to na osnovu konzervatorske studije (odnosno sukladno posebnim uvjetima nadležnog konzervatorskog odjela)”.

**Članak 47.**

Tekst **članka 53 d.** briše se.

**Članak 48.**

Tekst **članka 53 e.** se briše i zamjenjuje se tekstom koji glasi: „

**a.2. Gradnja novih stambenih građevina unutar izgrađenog dijela građevinskog područja naselja - Interpolacija građevina**

(1) Gradnja novih stambenih građevina – interpolacija u smislu odredbi ovog Plana, podrazumijeva se svaka gradnja na neizgrađenim građevnim česticama unutar izgrađenog dijela građevinskog područja naselja.

(2) Najmanja površina građevne čestice za nove - interpolirane građevine iznosi 400 m2

(3) Koeficijent izgrađenosti (kig N) za nadzemni dio može biti max. 0,40

(4) Minimalna udaljenost nove - interpolirane građevine od regulacijskog pravca iznosi 3,0 m odnosno od državne ceste i županijske ceste prema posebnim propisima (prema posebnim uvjetima nadležnih pravnih osoba za upravljanje državnim odnosno županijskim cestama).

(5) Nove - interpolirane građevine mogu se graditi na udaljenosti od najmanje 3,0 m od granice građevne čestice.

(6) Najveća dozvoljena visina građevine ovisi o tipu stambene građevine koja se gradi i propisana je člancima 46, 47, 49, 50, 51 i 52 ovog Plana, a mjeri se od najniže kote uređenog (prirodnog) terena uz pročelje građevine do vrha vijenca kosog krova ili vrha nadozida ravnog krova

(7) Svaka nova - interpolirana građevna čestica mora imati osiguran pristupni put širok minimalno 3,5 m. Ukoliko se pristupni put koristi za više građevnih čestica mora biti širok minimalno 5,5 m i mora imati pješačku stazu široku minimalno 1,5 m.

Iznimka su postojeći pristupni putevi koji ne zadovoljavaju kriterije iz ovog stavka, te oni zadržavaju svoje karakteristike uz obvezu proširenja ako je tehnički izvedivo. Na takve puteve nije moguće priključivati nove višestambene građevine.

(8 ) Na građevnoj čestici namjenjenoj za gradnju nove - interpolirane stambene građevine potrebno je osigurati najmanje 1,2 parkirališna mjesta po stambenoj/smještajnoj jedinici.

(9) Kod interpolacija građevina kada postojeći put presijeca česticu na dva dijela ili kada su sa obje strane tog puta čestice zemlje istog vlasnika, dozvoljava se da se na odvojenom dijelu čestice zemlje, odnosno drugoj čestici zemlje osiguravaju parkirališna mjesta za potrebe građevine.

(10) Pristup parkirnim mjestima na građevnoj čestici ili na odvojenoj građevnoj čestici moguć je maksimalno u polovini širine fronte građevne čestice.

(11) Ukoliko se pristup građevnoj čestici osigurava preko prava služnosti prolaza, isti ne može biti dulji od 50 m”.

**Članak 49.**

Tekst **članka 53 f.** mijenja se i glasi: „

**b) Gradnja u neizgrađenom dijelu građevinskog područja naselja**

(1) Svaka građevna čestica u neizgrađenom građevinskom području naselja mora imati neposredan kolni pristup na javno prometnu površinu ili preko pristupnog puta. Pristupni put mora biti najmanje širine 3,5 m, a ako se koristi za više građevnih čestica mora imati širinu od najmanje 5,5 m te minimalno s jedne strane pješački pločnik najmanje širine 1,50 m.

(2) Građevna čestica na spoju ulica različitog značaja obvezno se priključuje na ulicu nižeg značaja.

(3) Javni putevi (sabirne ulice) unutar naselja moraju imati širinu koja omogućava nesmetano odvijanje dvosmjernog prometa, odnosno najmanje 5,5 m te minimalno s jedne strane pješački pločnik najmanje širine1,5 m. Iznimno, unutar područja gušće strukturiranih manjih građevinskih čestica moguće je planirati i jednosmjernu ulicu najmanje širine 4,5 m.

(4) Minimalna udaljenost građevnog pravca od regulacijskog pravca iznosi 4m.

(5) Građevine se mogu graditi na udaljenosti od najmanje 3,0 m od granica građevne čestice.

(6) Minimalna površina građevne čestice u neizgrađenom dijelu građevinskog područja iznosi 400 m2.

(7) Koeficijent izgrađenosti (kig) može biti max. 0.3.

(8) Najveća dozvoljena visina građevine iznosi ovisi o tipu stambene građevine koja se gradi i propisana je člancima 46, 47, 49, 50, 51 i 52 ovog Plana, a mjeri se od najniže kote uređenog (prirodnog) terena uz pročelje građevine do vrha vijenca kosog krova ili vrha nadozida ravnog krova

(9) Na građevnoj čestici potrebno je osigurati najmanje 1,5 parkirališno mjesto po stambenoj/smještajnoj jedinici.

(10) Za neizgrađene građevne čestice uz Mosteni potok između Ulice A. Starčevića i Šetališta F. Tuđmana se primjenjuje članak 53e“.

**Članak 50.**

U **članku 54.**, **stavak 1**, briše se tekst koji glasi „ne smije biti veće“ i zamjenjuje se tekstom „bude manja“.

Tekst **stavka 2** se briše i zamjenjuje se tekstom koji glasi „Broj smještajnih jedinica (stanova) zajedno sa ugostiteljsko - turističkim sadržajima (sobe, apartmani i sl.) ne može biti veći od propisanog ovim Planom za pojedinu tipologiju gradnje“.

**Članak 51.**

U **članku 56.**, **stavak 1**, briše se tekst koji glasi „najmanje po dva“ i na kraju stavka dodaje se tekst koji glasi „prema normativu iz članka 75. ovog Plana“.

**Članak 52.**

U **članku 59.**, **stavak 1** iza teksta „Građevine mogu imati podrum“ dodaje se tekst koji glasi „i/“, broj „3,5“ zamjenjuje se brojem „5,5“.

**Stavak 4** se briše.

**Članak 53.**

U **članku 62.**, **stavak 4**, iza teksta „Najveći broj etaža iznosi“ dodaje se tekst koji glasi „Po+(S)“.

**Članak 54.**

U **članku 63.**, **stavak 5**, iza teksta „Najveći broj etaža iznosi“ dodaje se tekst koji glasi „Po+(S)“.

**Članak 55.**

U **članku 64.**, **stavak 4**, mijenja se i glasi „Najveći broj etaža iznosi Po+(S)P, odnosno najveća visina građevine skladišta je 10.0 m“.

**Članak 56.**

U **članku 66.**, **stavak 2**, briše se riječ „javna“ i iza riječi „garaža“ dodaje se tekst koji glasi „u javnom korištenju“.

U **stavku 4** iza oznake „Po+“ dodaje se oznaka „(S)“.

U **stavku 5** riječ „parcelama“ se briše i zamjenjuje se tekstom „ građevnim česticama“.

**Članak 57.**

U **članku 66a.**, **stavak 1** riječ „prostornim“ zamjenjuje se riječi „Prostornim“.

**Stavak 2**, broj „15 000“ se briše i zamjenjuje se brojem „5000“.

**Stavak 4**, iza oznake „Po+“ dodaje se oznaka „(S)“.

**Stavak 6**, riječ „parcelama“ se briše i zamjenjuje se tekstom „ građevnim česticama“.

**Članak 58.**

Tekst **članka 67.** se briše i zamjenjuje se tekstom koji glasi: „

(1) Turističko – ugostiteljske građevine razlikuju se prema veličini građevinske čestice te ovisno o zoni gradnje i dijele se na:

- gradske hotele u građevinskom području unutar naselja, u zoni mješovite i poslovne namjene - postojeći: Hotel Makarska, Hotel Porin, Hotel Rosina, Hotel Milenij, Hotel Bonaca, Hotel Maritimo, Hotel Ani i planirani,

- hotele visoke kategorije u zonama ugostiteljsko – turističke namjene unutar naselja, na građevnoj čestici većoj od 3000 m2: (postojeći: Hotel Meteor, Hotel Park, Hotel Dalmacija, Hotel Rivijera, Hotel Biokovka, hotel Palma, Hotel Romana i planirani),

- hotele visoke kategorije u zonama ugostiteljsko – turističke namjene unutar naselja, na građevnoj čestici većoj od 1000 m2: (postojeći: Hotel Biokovo, Hotel Osejava, Hotel Miramare i planirani (hotel u izgradnji Mirjam, hotel na čz 2786/1 KO Makarska Makar, hoteli na području UPU-a Makarska Zapad 2 i ostali planirani),

- hotel visoke kategorije u zonama ugostiteljsko – turističke namjene unutar naselja, na građevinskoj čestici većoj od 600 m2, hoteli na području UPU-a Makarska Zapad 2 i ostali planirani) ,

- hoteli (T1) visoke kategorije u izdvojenim ugostiteljsko - turističkim zonama Biloševac 1, 2 i 3, planirani,

- turistička naselja (T2) visoke kategorije u izdvojenim ugostiteljsko - turističkim zonama Biloševac 2 i 3, planirana,

- kampovi (T3) u izdvojenoj ugostiteljsko - turističkoj zoni Biloševac 4, planirani“.

**Članak 59.**

Naslov ispred **članka 68.**, mijenja se i glasi „GRADSKI HOTELI UNUTAR NASELJA U ZONAMA MJEŠOVITE NAMJENE“.

**Članak 60.**

U **članku 68.**, **stavak 1**, briše se tekst koji glasi „Kapacitet pojedinačne smještajne građevine ( hotel, pansion, prenoćište i sl.), ako se ista nalazi unutar površine mješovite namjene , iznosi do 80 kreveta”.

U **stavku 2** briše se riječ „planirane“, iza teksta „a za manje“ dodaje se riječ „hotele“, broj „800“ se briše i zamjenjuje se brojem „600“.

U **stavku 3** oznaka „P+4“ se briše i zamjenjuje oznakom „P+5“, a oznaka „P+3“ se zamjenjuje oznakom „P+4“.

**Stavak 4** mijenja se i glasi „Koeficijent izgrađenosti za veće gradske hotele (kig) je 0,45, najveći koeficijent iskorištenosti nadzemni (kisN) 2,4. Koeficijent izgrađenosti za manje gradske hotele (kig) je 0,5, najveći koeficijent iskorištenosti nadzemni (kisN) 2,2“.

**Stavak 5** mijenja se i glasi „Visina građevine za veće gradske hotele od najniže kote zaravnjenog terena do vijenca iznosi 19,50 m, a za manje gradske hotele 16,00 m. Pri tome zadnja etaža većih hotela mora biti oblikovana s uvučenim pročeljem (nadgrađe) ili kao potkrovlje s nadozidom od maksimalno 1.2 metra.“

U **stavku 6** tekst „5,0 metara“ se briše i zamjenjuje se tekstom „4,0 metra“, na kraju stavka dodaje se tekst koji glasi „Kod rekonstrukcije postojećih gradskih hotela i kod prenamjene postojećih građevina u gradske hotele zadržava se postojeća udaljenost građevine i od prometnice i od međa susjednih čestica“.

Tekst **stavka 7** se briše i zamjenjuje se tekstom koji glasi „Na građevnoj čestici ili u gabaritu građevine potrebno je osigurati broj parkirališnih mjesta u skladu s posebnim propisom i kategorizacijom ugostiteljskih objekata za smještaj, uvećan za jedno parkirališno mjesto na svakih 70 m2 netto površine dodatnih poslovnih sadržaja - zasebnih funkcionalnih cjelina unutar hotelskog kompleksa osim hotela unutar kulturno – povijesne urbane jezgre“.

**Stavak 8** se briše.

**Stavak 9** se briše.

**Članak 61.**

Tekst **članka 69.** se briše i zamjenjuje se tekstom koji glasi: „(1) Izgradnja novih hotela u zonama ugostiteljsko - turističke namjene unutar naselja provodi se temeljem slijedećih odredbi:

- nove građevine iz skupine hotela trebaju biti izgrađene, razvrstane i kategorizirane isključivo kao vrsta „hotel“ iz skupine hoteli, te visoke kategorije - minimalno 4 zvjezdice (sve prema Pravilniku o razvrstavanju i kategorizaciji ugost.objekata iz skupine hoteli),

- potreban broj parkirališnih mjesta osigurati u skladu s kategorizacijom ugostiteljskih objekata za smještaj, uvećano za jedno parkirališno mjesto na svakih 70 m2 neto površine dodatnih poslovnih sadržaja - zasebnih funkcionalnih cjelina unutar hotelskog kompleksa;

- za osiguranje potrebnog broja parkirališnih mjesta dozvoljava se izgradnja više podrumskih etaža;

- zadnja etaža kod velikih i srednjih hotela može se izvesti do maksimalno 60 % tlocrtne površine donjih etaža, a ostala površina se može koristiti kao prohodna terasa. Građevine mogu imati suterenske i podzemne etaže“.

**Članak 62.**

Dodaje se **članak 69a.** koji glasi: „(1) Novi hoteli u ugostiteljsko turističkim zonama unutar naselja (tri turističke zone na zapadu Grada- Makarska Zapad 1, 2 i 3), kao i zamjenske građevine na prostoru hotela Rivijera te na prostoru bivšeg odmarališta ELBIH, mogu se graditi temeljem odredbi ovog Plana i/ili temeljem urbanističkih planova iz članka 297. i ovih odredbi, te se planiraju prema veličini građevinske čestice:

**Veliki hoteli u turističkim zonama unutar naselja**

- najmanja površina građevne čestice je 3000 m2;

- najveći koeficijent izgrađenosti (kig) je 0.40. Ako se iznad podzemnih, potpuno ukopanih dijelova građevina uređuju kolne, pješačke ili parkirališne površine, ili se grade otvoreni bazeni i terase na terenu, nadzemni koeficijent izgrađenosti se može povećati za maksimalno 0,15;

- najveći koeficijent iskorištenosti nadzemni (kisN) je 2,8

- najveća katnost nadzemnog dijela građevine je P+6,

- najmanja udaljenost nadzemnog dijela građevine od prometnice je 10.0 m, a od susjednih građevnih čestica 6.0 m;

- podrumska etaža i potpuno ukopani dio suterenske etaže se mogu graditi na udaljenosti od minimalno 2.0 m od međe;

- najmanje 40% površine građevne čestice mora biti uređeno kao parkovni nasadi i prirodno zelenilo;

**Hoteli srednje veličine u turističkim zonama unutar naselja**

-najmanja površina građevne čestice je 1000 m2;

-najveći koeficijent izgrađenosti (kig) je 0,40 za nadzemni dio građevine. Ako se iznad podzemnih, potpuno ukopanih dijelova građevina uređuju kolne, pješačke ili parkirališne površine, ili se grade otvoreni bazeni i terase na terenu, nadzemni koeficijent izgrađenosti se može povećati za maksimalno 0,15;

- najveći koeficijent iskorištenosti nadzemni (kisN) je 2,4

-najveća katnost nadzemnog dijela građevine je P+5,

-najmanja udaljenost nadzemnog dijela građevine od prometnice je 5.0 m, a od susjednih građevnih čestica 4.0 m;

-podrumska etaža i potpuno ukopani dio suterenske etaže se mogu graditi na udaljenosti od minimalno 2.0 m od međe;

-najmanje 40% površine građevne čestice mora biti uređeno kao parkovni nasadi i prirodno zelenilo;

-u obuhvatu zone T1 (zona na području hotela Osejava), omogućava se rekonstrukcija građevina uz zadržavanje postojeće katnosti, a na k.č. 4322 k.o. Makar moguća je rekonstrukcija i prenamjena, te nadogradnja jedne etaže.

**Mali hoteli u turističkim zonama unutar naselja**

- najmanja površina građevne čestice je 600 m2,

- najveći koeficijent izgrađenosti (kig) je 0.45 za nadzemni dio građevine, a najveći koeficijent izgrađenosti za podzemni dio građevine je 0,7. Ako se iznad podzemnih, potpuno ukopanih dijelova građevina uređuju kolne, pješačke ili parkirališne površine, ili se grade otvoreni bazeni i terase na terenu, nadzemni koeficijent izgrađenosti se može povećati za maksimalno 0,10;

- najveći koeficijent iskorištenosti nadzemni (kisN) je 2,0

- najveća katnost nadzemnog dijela građevine je P+3. Građevine mogu imati suterenske i podzemne etaže,

- najmanja udaljenost nadzemnog dijela građevine od prometnice je 5.0 m, a od susjednih građevnih čestica 3.0 m;

- podrumska etaža i potpuno ukopani dio suterenske etaže se mogu graditi na udaljenosti od minimalno 2 m od prometnice i 1.0 m od ostalih međa;

- najmanje 30% površine građevne čestice mora biti uređeno kao parkovni nasadi i prirodno zelenilo.

(2) Na prostoru postojećeg parkinga hotela Meteor omogućava se gradnja hotela temeljem slijedećih odredbi:

(2.1) Osnovna namjena je hotel sa podzemnom garažom. Minimalna kategorija je 4 (\*\*\*\*) zvjezdice. Garaža je za potrebe predmetnog hotela, kao i za potrebe postojećeg hotela Meteor te za potrebe vanjskih korisnika. Građevina može sukladno posebnom propisu imati poslovne prostore kao zasebne funkcionalne cjeline.

(2.2) Najveća visna nadzemnog dijela građevine je P+5, te može imati više podrumskih etaža. Visina građevine od najniže kote zaravnjenog terena do vijenca je 18,50 m (mjereno od pločnika niže ulice).

(2.3) Maksimalni nadzemni koeficijent izgrađenosti (kig) je 0,40. Maksimalni podzemni koeficijent izgrađenosti (kig) je 0,85. Maksimalni nadzemni koeficijent iskorištenosti (kis) je 1,85.

(2.4) Najmanja udaljenost nadzemnog dijela građevine prema prometnici je 6,00 m, a prema susjednim parcelama je 4,00 m.

Podrumske etaže i potpuno ukopani dijelovi suterenske etaže mogu se graditi na udaljenosti od min 2,00 m od ruba parcele prema prometnici i 1,00 m prema susjedima.

(2.5) Potrebno je na građevnoj čestici ili u garaži osigurati zamjenskih 100 parking mjesta za potrebe hotela Meteor, u aktima kojima se odobrava gradnja odrediti površinu za tu namjenu kao zasebnu etažnu cjelinu koja se može zajedno sa proporcionalnim učešćem u pripadajućim zajedničkim površinama, vlasnički knjižiti na hotel Meteor.

(2.6) Za potrebe hotela čija se gradnja omogućava na ovoj čestici, potrebno je osigurati dodatni broj parkirališnih mjesta u skladu s posebnim propisom i kategorizacijom ugostiteljskih objekata za smještaj, uvećan za jedno parkirališno mjesto na svakih 70 m2 neto površine dodatnih poslovnih sadržaja - odvojenih, zasebnih funkcionalnih cjelina unutar hotelskog kompleksa“.

**Članak 63.**

Naslov ispred **članka 70.**, mijenja se i glasi „BILOŠEVAC- IZDVOJENE UGOSTITELJSKO TURISTIČKE ZONE IZVAN NASELJA“.

**Članak 64.**

Tekst **članka 70.** se briše i zamjenjuje se tekstom koji glasi: „

(1) Planom se na području Biloševca formiraju 4 izdvojene ugostiteljsko turističke zone izvan naselja, u skladu s planom više razine- Prostornim planom Splitsko - dalmatinske županije. Podjela zone Biloševac na 4 prostorne cjeline je načelno prikazana u kartografskom prikazu broj 1. i broj 4. ovog Plana, a utvrđuje se odlukom o izradi planova užih područja.

(2) Određuje se maksimalni kapacitet za zonu Biloševac 1, namjene T1 (hoteli): 1000 ležaja; za zone Biloševac 2 i 3 namjene T2 (turističko naselje) po 1500 ležaja, a za zonu Biloševac 4 namjene T3 (kampovi): 1000 ležaja.

(3) U izradi urbanističkih planova uređenja koji se propisuju za zone Biloševac 1, 2, 3 i 4, moraju se primjenjivati odredbe Zakona o prostornom uređenju, tako da:

- smještajne građevine više kategorije i prateći sadržaji (sportski, rekreacijski, ugostiteljski, uslužni, zabavni i sl.) moraju se planirati na način da položajem, veličinom, te osobito visinom budu u skladu s obilježjem prirodnog krajolika i mjerama zaštite kulturnih dobara, uz obvezu izvedbe odgovarajuće komunalne infrastrukture,

- smještajne građevine budu udaljene najmanje 100 m od obalne crte i oblikovanjem sukladne s izvornim urbanim i arhitektonskim obilježjima, a smještajne jedinice u kampu najmanje 25 m od obalne crte,

- vrsta i kapacitet pratećih sadržaja i javnih površina budu određeni razmjerno svakoj fazi građenja smještajnih građevina

- izgrađenost pojedinačne građevne čestice za namjenu T1 i T2 nije veća od 30%, a koeficijent iskoristivosti nije veći od 0,8; izgrađenost za namjenu T3 se određuje sukladno Zakonu i ovom Planu i iznosi 10%,

- najmanje 40% površine svake građevne čestice za T1 i T2 bude uređeno kao parkovni nasadi i prirodno zelenilo

- odvodnja otpadnih voda bude riješena zatvorenim kanalizacijskim sustavom s pročišćavanjem“.

**Članak 65.**

Naslov ispred **članka 71.**, mijenja se i glasi „HOTELI U UGOSTITELJSKO – TURISTIČKIM ZONAMA BILOŠEVAC“.

**Članak 66.**

Tekst **članka 71.**, se briše i zamjenjuje se tekstom koji glasi: „Unutar ugostiteljsko turističkih zona Biloševac 1, 2 i 3, moguća je gradnja hotela visoke kategorije na zasebnim građevnim česticama koje se određuju urbanističkim planovima uređenja, izrada kojih je propisana ovim Planom kao obvezna, sukladno Zakonu o prostornom uređenju i ovom Planu“.

**Članak 67.**

U **članku 72.**, na kraju **stavka 2** dodaje se tekst koji glasi „(moguća je izvedba dodatnih podrumskih etaža u svrhu osiguranja parkirališno/garažnih kapaciteta)“.

Na kraju **stavka 4** dodaje se tekst koji glasi „odnosno sukladno posebnom propisu“.

U **stavku 5** briše se tekst koji glasi „parcelama“ i zamjenjuje se tekstom „građevnim česticama“.

Na kraju **stavka 7** dodaje se tekst koji glasi „odnosno sukladno posebnom propisu i kategorizaciji hotela“.

**Članak 68.**

Naslov ispred **članka 73.**, mijenja se i glasi „TURISTIČKA NASELJA U UGOSTITELJSKO- TURISTIČKIM ZONAMA BILOŠEVAC“.

**Članak 69.**

U **članku 73.**, **stavak 2** briše se tekst koji glasi „jedna građevinska čestica“ i zamjenjuje se tekstom„obuhvat zahvata, a urbanističkim planom se određuju prostorne cjeline koje mogu biti formirane kao građevne čestice“.

Na kraju **stavka 5** dodaje se tekst koji glasi „odnosno sukladno posebnom propisu“.

U **stavku 6** riječ „parcelama“ se briše i zamjenjuje se tekstom „građevnim česticama“.

U **stavku 7** broj „50“ se briše i zamjenjuje se brojem „40“.

Dodaje se **stavak 9** koji glasi „U obuhvatu zona Biloševac 2 i 3 namjene T2, moguće je urbanističkim planom uređenja planirati izvedbu hotela na zasebnim građevnim česticama, prema uvjetima određenim člankom 72, stavci 1-7“.

**Članak 70.**

Dodaje se naslov iza **članka 73.**, koji glasi „KAMP/OVI U UGOSTITELJSKO – TURISTIČKOJ ZONI BILOŠEVAC 4“.

**Članak 71.**

Dodaje se **članak 73.a**, koji glasi: „

(1) Kamp je poslovno funkcionalna cjelina koja se sastoji od uređenog prostora na otvorenom, namijenjenog za pružanje usluga smještaja na otvorenom (kampiranje), te građevina namijenjenih za prateće sadržaje i druge potrebe gostiju. Minimalna površina pojedinog kampa iznosi 1,0 ha.

(2) Unutar površine kampa mora se planirati trgovina s namirnicama i potrepštinama, a moguće je planirati prostore za pružanje turističkih i zdravstvenih usluga, ugostiteljstvo, sportske i rekreacijske površine, otvorene ili zatvorene zabavne parkove vezane za kopno i more, otvorena kina s manjim pozornicama i disko-klubove, kao i sve druge slične sadržaje vezane za unaprjeđenje funkcioniranja osnovne namjene.

(3) Za izvedbu kampa se određuje obuhvat zahvata u prostoru i jedna ili više građevnih čestica unutar obuhvata zahvata u prostoru.

(4) Građevine pratećih sanitarnih i drugih sadržaja u sklopu kampa planirati na odgovarajućoj udaljenosti od obalne šetnice.

(5) Izgrađenost zgradama u obuhvatu zahvata u prostoru kampa ne može biti veća od 10%.

(6) Najveća bruto tlocrtna površina pojedinog objekta unutar kampa iznosi 600m2.

(7) Smještajne jedinice unutar kampa su kamp mjesta i kamp parcele čiji smještaj mora biti izvan pojasa 25m od obalne crte., a smještajne jedinice se izvode na način da ne budu povezane s tlom na čvrsti način.

(8) Kapacitet smještajne jedinice izražava se brojem gostiju – kampista, to na način:

* Kamp mjesto - tri gosta - kampista
* Kamp parcela - tri gosta - kampista

(9) Najmanje 40% obuhvata zahvata kampa mora biti uređeno kao parkovni nasadi i/ili prirodno zelenilo.

(10) U obuhvatu zahvata potrebno je osigurati najmanje 1 parkirališno mjesto po smještajnoj jedinici, osim za smještajne jedinice na kojima je predviđeno postavljanje “mobilhome-ova”, odnosno sukladno posebnom propisu.

(11) U cilju stvaranja planskih pretpostavki za faznu i etapnu realizaciju područja obuhvata urbanističkim planom uređenja je moguće površinu ugostiteljsko turističke zone kampa razgraničiti na više prostornih cjelina kampova, koje mogu predstavljati zasebne obuhvate zahvata. „

**Članak 72.**

U **članku 75.**, **stavak 2**, **točka 3**, tekst „ 1 parkirališno mjesto“ se briše i zamjenjuje se tekstom koji glasi „ 2 parkirališna mjesta“.

U **točki 4**, **pod točka 1**, briše se tekst koji glasi „osim unutar kulturno – povijesne urbane jezgre gdje se parkiranje vozila mora osigurati za najmanje 60 % smještajnih kapaciteta“ i zamjenjuje se tekstom „(odnosno prema posebnom propisu, ovisno o kategoriji hotela)“.

Na kraju **pod točke 2** dodaje se tekst koji glasi „(odnosno prema posebnom propisu, ovisno o kategoriji hotela)“.

Tekst **pod točke 3** se briše i zamjenjuje se tekstom koji glasi „hoteli i turistička naselja u ugostiteljsko- turističkim zonama Biloševac – jedno parkirališno mjesto po smještajnoj jedinici (odnosno prema posebnom propisu, ovisno o kategoriji hotela)“.

Dodaje se **pod točka 4** koja glasi „kampovi u ugostiteljsko - turističkoj zoni Biloševac 4 - jedno parkirališno mjesto po smještajnoj jedinici, osim za smještajne jedince na kojima je predviđeno postavljanje “mobilhome-ova” (odnosno prema posebnom propisu)“.

Na kraju **stavka 3** dodaje se tekst koji glasi „ako nije za pojedine zahvate ili područja drugačije propisano odredbama ovog Plana“.

**Članak 73.**

U **članku 77.**, **stavak 1**, iza teksta „Površina zemljišta za jednoetažnu građevinu mora biti 35 m2 po djetetu, a za dvoetažnu 20 m2 po djetetu“ dodaje se tekst koji glasi „(odnosno prema posebnom propisu)“.

**Članak 74.**

U **članku 78.**, **stavak 1**, iza teksta „Površina zemljišta za osnovne škole mora biti od 30 do 50 m2 po učeniku“ dodaje se tekst koji glasi „(odnosno prema posebnom propisu)“.

**Članak 75.**

U **članku 79.**, **stavak 1**, iza teksta „Površina zemljišta za srednje škole mora biti od 25 m2 po učeniku“ dodaje se tekst koji glasi „(odnosno prema posebnom propisu)“.

**Članak 76.**

U **članku 81.**, dodaje se **stavak 5** koji glasi: „

Za izgradnju manjeg kulturnog centra na katastarskim česticama broj 3066/1 i 3066/2 KO Makarska (prostor porušenog skladišta bivšeg poduzeća „Primorje“ Makarska) određuju se slijedeći uvjeti:

* minimalna površina građevne čestice : 1800 m2,
* maksimalni kig: 0,6,
* maksimalna katnost: Po (moguće više podrumskih etaža) + S (suteren) + P + 3,
* maksimalna visina: 16 metara od najniže kote konačno uređenog terena uz građevinu do vijenca,
* udaljenost od prometnice: sukladna građevinskom pravcu postojeće izgradnje,
* udaljenost od susjednih čestica: minimalno 4 metra, osim u slučaju izgradnje poluugrađene građevine,
* sadržaji kulturnog centra (npr.: multimedijalni prostor, kino-dvorana, knjižnica, čitaonica, galerija i drugo) mogu biti rješavani kao dio građevinskog sklopa, ali na način da su funkcionalno nezavisni (ulaz, parkiranje - garažiranje, priključci),
* propisuje se obveza provedbe urbanističko - arhitektonskog natječaja na temelju usuglašenog programa izgradnje, usvojenog od Gradskog vijeća i ishođenih posebnih uvjeta nadležne službe zaštite kulturne baštine. Ishođenje odgovarajućeg akta za građenje temeljem tako provedene procedure moguće je prije donošenja propisanih planova užih područja“.

**Članak 77.**

U **članku 83a.**, **stavak 1**, riječ „prostornim“ zamjenjuje se riječi „Prostornim“.

U **stavku 2** iza teksta „U sklopu kompleksa autobusnog kolodvora predviđena je i izgradnja garaže (podzemne“ dodaje se tekst koji glasi „uz mogućnost više podzemnih etaža“.

U **stavku 4** broj „10.000“ zamjenjuje se brojem „3.000“ , na kraju stavka dodaje se tekst koji glasi „s obvezom izgradnje minimalno 6 perona“.

Dodaje se **stavak 8** koji glasi „Za provedbu ovog zahvata određuje se obveza prethodnog provođenja urbanističko arhitektonskog natječaja na temelju programa verificiranog od nadležnog tijela Grada Makarske“.

**Članak 78.**

U **članku 85.**, **stavak 2**, riječ „parcela“ zamjenjuje se tekstom „građevnih čestica“.

**Članak 79.**

U **članku 87.**, **stavak 1**, broj „6,50“ se briše i zamjenjuje se brojem „4,90“.

**Članak 80.**

Tekst **članka 87a.** se briše i zamjenjuje se tekstom koji glasi: „

(1) Izdvojeno građevinsko područje izvan naselja sportske namjene – sportsko-rekreacijski centar Platno planira se kao površina za izgradnju otvorenih igrališta za sport i rekreaciju na otvorenom (kao: igrališta za nogomet, rukomet, odbojku, tenis, biciklističke i trim staze i sl.) s mogućnošću izgradnje objekata pomoćnih i pratećih sadržaja športske i ugostiteljske djelatnosti.

(2) Najmanje 60% površine ovog građevinskog područja mora biti uređeno kao parkovni nasadi i prirodno zelenilo, a 40% površine se može planirati za izgradnju otvorenih sportskih terena i pratećih sadržaja; ukupna tlocrtna bruto površina zatvorenih građevina pratećih sadržaja može iznositi najviše 10 % površine sportskih terena i sadržaja; minimalno 70% ukupne tlocrtne bruto površine objekata mora biti namijenjeno izgradnji objekata pratećih športskih sadržaja (spremišta, svlačionice, sanitarni čvorovi i sl.), a u ostalom dijelu je moguća realizacija ugostiteljskih sadržaja u funkciji zone. Katnost ovih objekata može biti maksimalno podrum+prizemlje (max. visina vijenca 4 m) završno sa ravnim ili kosim krovom.

Ukupni ugostiteljski sadržaji mogu se graditi na maksimalno 300 m2 površine obuhvata zone.

(3) U izdvojenom građevinskom području iz stavka 1. ovog članka, u pojasu najmanje 100 m od obalne crte ne može se planirati građenje novih građevina, osim građevina komunalne i prometne infrastrukture, te uređenje javnih površina.“

**Članak 81.**

U **članku 88.**, **stavak 6** se mijenja i glasi „U sklopu ovih sportskih dvorana, u podrumskim etažama mogu se izgraditi garaže u javnom korištenju. Podrumske etaže namijenjene garažama u javnom korištenju mogu se graditi na udaljenosti od minimalno 2.0 m od granice građevne čestice“.

**Članak 82.**

U **članku 95.**, **stavak 1**, riječ „planirati“ se briše i zamjenjuje tekstom koji glasi „aktima za gradnju omogućiti“.

U **točki 5**, tekst „smislu isključivo“ se briše i zamjenjuje riječi „funkciji“.

U **stavku 2** tekst „građevinskom parcelom“ se briše i zamjenjuje tekstom koji glasi „građevnom česticom“.

**Stavak 4** mijenja se i glasi „Izvan građevinskog područja, a unutar granica zaštićenog područja Parka prirode Biokovo korištenje zemljišta mora se provoditi prema odredbama Prostornog plana Parka prirode Biokovo“.

Dodaje se **stavak 5** koji glasi „Dozvoljava se formiranje građevne čestice/zemljišta za redovnu upotrebu građevine postojećeg lovačkog doma "KOTIŠINA" maksimalne površine 1000 m2. Dozvoljava se rekonstrukcija (dogradnja i nadogradnja) lovačkog doma "KOTIŠINA" isključivo u skladu sa osnovnom namjenom prema slijedećim uvjetima: dozvoljeni koeficijent izgrađenosti 0,2, najveći dozvoljeni broj etaža P+1K+Potk., maksimalna visina vijenca građevine od najniže kote uređenog terena uz građevinu 7,5 m“.

**Članak 83.**

Iza **članka 95.** briše se naslov koji glasi „KOMUNALNO – SERVISNA ZONA (ZA PRIHVAT OTPADA)“.

**Članak 84.**

**Članak 96.** se briše.

**Članak 85.**

U **članku 97.**, **stavak 1**, iza teksta „Rekreacijske građevine“ dodaje se tekst „i zahvati“.

U **točki 1** iza teksta „Parka prirode Biokovo“ dodaje se tekst koji glasi „(u obuhvatu PPUG-a)“.

**Točka 2** se mijenja i glasi „na području kultiviranog krajolika sjeverno od planirane gradske zaobilaznice (izvan građevinskih područja) do granica Parka prirode Biokovo - planinarenje, biciklizam i slično“.

Dodaje se **točka 4** koja glasi „na sjeverozapadnom dijelu poluotoka Sveti Petar – vaterpolo igralište u moru osigurano s plutajućim pontonima“.

**Članak 86.**

Naslov iza **članka 99.**, mijenja se i glasi „GRAĐEVINE U FUNKCIJI OBAVLJANJA POLJOPRIVREDNE DJELATNOSTI“.

**Članak 87.**

Tekst **članka 100.** se briše i zamjenjuje se tekstom koji glasi: „

(1) U funkciji obavljanja poljoprivredne djelatnosti moguća je izvan građevinskog područja gradnja:

- građevina za potrebe prijavljenog obiteljskog poljoprivrednog gospodarstva i pružanje ugostiteljskih i turističkih usluga u seljačkom domaćinstvu, obrta registriranog za obavljanje poljoprivrede ili pravne osobe registrirane za obavljanje poljoprivrede i to izvan područja udaljenosti 100 m od obalne crte i to iznad nove gradske obilaznice,

- gospodarskih građevina za vlastite potrebe izvan područja udaljenosti 1000 m od obalne crte

- poljskih kućica (spremišta za alat) izvan područja udaljenosti 1000 m od obalne crte:

(2) Građevine za potrebe prijavljenog obiteljskog poljoprivrednog gospodarstva i pružanje ugostiteljskih i turističkih usluga u seljačkom domaćinstvu, obrta registriranog za obavljanje poljoprivrede ili pravne osobe registrirane za obavljanje poljoprivrede se mogu graditi prema slijedećim kriterijima:

- minimalna površina zemljišta od 3 ha,

- mogu imati prizemlje ukupne površine do 400 m2 građevinske bruto površine (najveće visine do 5m) i/ili potpuno ukopani podrum do 1000 m2 građevinske bruto površina,

- mogu imati kosi krov ili ravni krov. Nagib kosih krovnih ploha je od 18° do 30°, pokrov od crijepa (kanalica, mediteran i sl.),

- ne može se graditi više odvojenih pojedinačnih građevina ukupno odgovarajuće površine;

(3) Gospodarske građevine za vlastite potrebe (građevine u funkciji prerade i skladištenja poljoprivrednih proizvoda - skladište, sušara, vinski podrum i sl.) se mogu graditi prema slijedećim kriterijima:

- na površinama od 2 do 3 ha mogu imati prizemlje ukupne površine do 200 m2 građevinske bruto površine (najveće visine do 5m) i/ili potpuno ukopani podrum do 400 m2 građevinske bruto površine

- na površinama preko 3 ha mogu imati prizemlje ukupne površine do 400 m2 građevinske bruto površine (najveće visine do 5m) i/ili potpuno ukopani podrum do 1000 m2 građevinske bruto površine

(4) Poljska kućica, kao građevina za vlastite gospodarske potrebe (spremište za alat, strojeve, poljoprivredu opremu i sl.), se može graditi na poljoprivrednom zemljištu najmanje površine 2000 m2, a može biti tlocrtne površine najviše 20 m2. Površina poljske kućice ne može se proporcionalno povećavati u odnosu na površinu zemljišta, a katnost ovih objekata je prizemlje i kosi krov. Ne mogu se priključivati na komunalnu infrastrukturu, a udaljenost poljskih kućica od ruba susjedne čestice je minimalno 3 metra“.

**Članak 88.**

Tekst **članka 101.** se briše i zamjenjuje se tekstom koji glasi: „

(1) Mogućnost izgradnje građevina iz članka 100 je uvjetovana bavljenjem poljoprivredom kao registriranom osnovnom djelatnošću. Građevine se mogu graditi na obradivom zemljištu III., IV. I V. bonitetne klase i na ostalom poljoprivrednom i šumskom zemljištu u područjima prema stavku 6. ovog članka.

(2) Zemljište temeljem kojeg se izdaje akt za građenje građevina u funkciji obavljanja poljoprivredne djelatnosti moraju činiti poljoprivredne površine koje su privedene svrsi i zasađene trajnim nasadima (maslina, vinova loza i sl.) tj. na površinama pod prijavljenom poljoprivrednom kulturom u površini od najmanje 70% ukupne površine zemljišta (u postupku ishođenja akta za građenje o navedenom se mora pribaviti potvrda nadležnog tijela).

(3) Katastarske čestice koje čine zemljište temeljem kojeg se izdaje odobrenje za građenje građevine u funkciji obavljanja poljoprivredne djelatnosti moraju činiti jedinstvenu prostornu cjelinu (uz izuzetak slučaja kada preko zemljišta prolazi put).

(4) Zemljište na kojem se planira izgradnja građevina (osim poljskih kućica) mora imati mogućnost priključenja na prometnu površinu te mogućnost korištenja alternativnih načina snabdijevanja vodom (cisterna, gustirna), strujom (generator, solarni kolektor) te odvodnje otpadnih voda (sabirna jama i/ili biopročistač prema uvjetima Hrvatskih voda).

(5) Poljoprivredno zemljište, koje je služilo kao osnova za izdavanje odobrenja za izgradnju ovih građevina, ne može se parcelirati na manje dijelove.

(6) Sukladno kategorizaciji i osjetljivosti prostora, građevine u funkciji obavljanja poljoprivredne djelatnosti graditi se mogu jedino na površinama razgraničenim kao poljoprivredno zemljište u području iznad nove gradske obilaznice, a ispod granice s Parkom prirode Biokovo i izvan građevinskih područja naselja. Ova područja prikazana su na kartografskom prikazu „Korištenje i namjena površina“ i u legendi označena kao „Područja moguće izgradnje građevina u funkciji obavljanja poljoprivredne djelatnosti“.

(7) Građevine se moraju graditi izvan koridora prometnica te na minimalnoj udaljenosti 100 m od arheoloških lokaliteta.

(8) Udaljenost građevine (osim poljske kućice) od granice susjedne čestice mora biti minimalno 10 m.

(9) Ove površine i građevine ne mogu se prenamijeniti u drugu namjenu,

(10) Tradicijske nakupine kamenja (gomile) te bunje koje se nalaze na poljoprivrednom zemljištu ne smiju se uništavati i kamen koristiti za gradnju građevina“.

**Članak 89.**

U **članku 106.**, **stavak 2**, **točka 2**, tekst „nove državne ceste“ se briše i zamjenjuje se tekstom koji glasi „planirane zaobilaznice“.

U **točki 3** riječ „jezgre“ zamjenjuje se riječi „cjeline“.

**Članak 90.**

Tekst **članka 108.** se briše i zamjenjuje tekstom koji glasi: „

(1) Poljska kućica, kao građevina za vlastite gospodarske potrebe (spremište za alat, strojeve, poljoprivredu opremu i sl.) može se graditi izvan područja 1000 m od obalne crte, na poljoprivrednom zemljištu pod prijavljenom poljoprivrednom kulturom najmanje površine 2000 m2. Poljska kućica se može graditi kao prizemnica s kosim krovom, najveće tlocrtne bruto površine 20 m2 i najveće visine 2,4 m mjereno od najniže kote terena uz građevinu do vijenca građevine. Ove građevine moraju biti udaljene od ruba susjedne čestice minimalno 3 metra.

(2) Cisterna, staklenik odnosno plastenik se može graditi izvan područja 1000 m od obalne crte, na poljoprivrednom zemljištu pod prijavljenom poljoprivrednom kulturom najmanje površine 1 ha.

(3) Odredbe stavka (1) i (2) se ne primjenjuju za obuhvat područja koji se štite odredbama Prostornog plana uređenja Splitsko-dalmatinske županije i ovog Plana, a za područje obuhvata Parka prirode Biokovo se primjenjuju odredbe Prostornog plana parka prirode Biokovo (“Narodne novine” br. 108/15)“.

**Članak 91.**

U **članku 110.**, **stavak 2** tekst „izdvojenom turističkom području“ zamjenjuje se tekstom koji glasi „izdvojenim ugostiteljsko-turističkim područjima“.

**Članak 92.**

Tekst **članka 111.** se briše.

**Članak 93.**

U **članku 112.**, **stavak 1**, **točka a**, briše se tekst koji glasi „na predjelu Donja luka i zapadnom dijelu naselja, T2 – turističko naselje na zapadnom predjelu naselja istočno od Ulice I. G. Kovačića“.

Tekst **točke b** se briše i zamjenjuje tekstom koji glasi „na izdvojenim građevinskim područjima ugostiteljsko- turističkih zona Biloševac (T1- hoteli, T2- turistička naselja, T3 – kampovi)“.

U **stavku 3** briše se tekst koji glasi „smještajnog kapaciteta do 80 kreveta“.

**Članak 94.**

U **članku 114.**, **stavak 2**, broj „3,14“ zamjenjuje se brojem „4,7“.

**Članak 95.**

U **članku 115.**, na kraju **stavka 1** dodaje se tekst koji glasi „prema uvjetima propisanim ovim Planom“.

**Članak 96.**

Tekst **članka 118.**, **stavak 1**, mijenja se i glasi „Na području ugostiteljsko-turističke zone istočno od Ulice I. G. Kovačića (T1) unutar građevinskog područja naselja, mogu se graditi isključivo smještajni objekti hotela“.

**Članak 97.**

U **članku 119.**, **stavak 1** mijenja se i glasi „Zona Biloševac se sastoji od četiri izdvojena građevinska područja izvan naselja ugostiteljsko – turističke namjene“.

**Stavak 2** se briše.

Dosadašnji **stavak 3** postaje **stavak 2**.

Dosadašnji **stavak 4** postaje **stavak 3**, u kojem se tekst „(ugostiteljski, javni i uslužni) planira se proporcionalno smještajnom kapacitetu 45 % ukupne površine ugostiteljsko – turističke zone“ briše i zamjenjuje tekstom koji glasi „(sportski, rekreacijski, ugostiteljski, uslužni, zabavni i sl.) kapaciteti I površine moraju biti određeni razmjerno svakoj fazi građenja smještajnih građevina“.

Dosadašnji **stavak 5** postaje **stavak 4**.

Dosadašnji **stavak 6** postaje **stavak 5**.

Dosadašnji **stavak 7** postaje **stavak 6**.

Dosadašnji **stavak 8** postaje **stavak 7**.

**Članak 98.**

U **članku 120.**, **stavak 1**, riječ „zone“ zamjenjuje se riječi „namjene“.

**Stavak 2** mijenja se i glasi „Najveći kapacitet od ukupno 5000 kreveta ravnomjerno se raspoređuje u predviđenim hotelima s pratećim sadržajima trgovačke, uslužne, ugostiteljske, sportske, rekreativne i zabavne namjene, u turističkim naseljima sa svim pratećim sadržajima te u kampu“.

**Članak 99.**

U **članku 121.**, **stavak 1**, iza riječi „Izgradnja“ dodaje se tekst koji glasi „smještajnih kapaciteta hotela i turističkog naselja u zonama T1 i T2“.

U **stavku 2** briše se tekst koji glasi „(Ćurilo, Blace, Cvitačka), evidentiranom zaštićenom području prirodne baštine Cvitačka i Vepric, evidentiranim i zaštićenim prostorima šumskih površina Ćurilo, Blace i Biloševac“ i zamjenjuje se tekstom „obvezna je prethodna provedba rekognosciranja i/ili istraživanja prema uvjetima nadležnog tijela“.

**Članak 100.**

U **članku 127.**, mijenja se **stavak 1** i glasi „Poslovna namjena obuhvaća 33,76 ha ili 7,71 % ukupnog građevinskog područja naselja, a poslovno - proizvodna namjena obuhvaća 2,04 ha ili 0,46 % ukupnog građevinskog područja naselja.“

**Članak 101.**

U **članku 128.**, **stavak 2** mijenja se i glasi: „

Površine za poslovnu namjenu su:

(oznaka K1)

- područje Bilaja površine 3,27 ha,

- područje Dugiša površine 12,90 ha,

- područje Volicije površine 12,07 ha.

(oznaka K2)

- područje Volicije površine 5,52 ha.

(oznaka K3)

- područje južno od groblja Sv Andrije površine 0,90 ha“.

**Članak 102.**

Naslov i podnaslov iza **članka 130.** se briše.

**Članak 103.**

U **članku 136.**, **stavak 2** se briše.

**Članak 104.**

U **članku 142.**, dodaje se **stavak 5** koji glasi „Potrebna površina građevne čestice i površina objekta predškolskog odgoja utvrđuju se sukladno važećim zakonima, propisima i pedagoškim standardima“.

**Članak 105.**

U **članku 143.**, **stavak 2**, briše se tekst koji glasi „GUP-om grada Makarske“ i zamjenjuje se tekstom koji glasi „urbanističkim planovima uređenja i/ili u postupku izdavanja akata kojima se odobrava građenje“.

**Članak 106.**

U **članku 148.**, **stavak 2**, briše se tekst koji glasi „GUP-om grada Makarske“ i zamjenjuje se tekstom koji glasi „urbanističkim planovima uređenja i/ili u postupku izdavanja akata kojima se odobrava građenje“.

**Članak 107.**

U **članku 152.**, **stavak 4**, briše se tekst koji glasi „GUP-om grada Makarske“ i zamjenjuje se tekstom koji glasi „u postupku izdavanja akata kojima se odobrava građenje“.

**Članak 108.**

U **članku 154.**, **stavak 3** briše se tekst koji glasi „ukupne površine 3,80 ha“.

**Članak 109.**

U **članku 156.**, **stavak 2**, **točka 2** mijenja se i glasi „izdvojeno građevinsko područje izvan naselja sportske namjene - sportsko-rekreacijski centar Platno“.

**Članak 110.**

U **članku 157.**, **stavak 1** mijenja se i glasi „Sportsko - rekreacijski centar na Dugišu predviđen je na površini veličine 4,96 ha“.

**Članak 111.**

U **članku 158.** briše se tekst koji glasi „na površini od 6,60 ha, otvorenog tipa bez izgrađenih objekata kao što su:

* košarkaško igralište,
* rukometno igralište,
* odbojkaško igralište,
* tenis igrališta,
* tri igrališta manjih sportova,
* otvorena boćališta,
* prateći objekti (svlačionice i dr.)“.

**Članak 112.**

U **članku 160.**, **stavak 1**, **točka 1** mijenja se i glasi „

1. Državne ceste:

* državna cesta D8 G.P. Pasjak (gr. R. Slovenije) – Šapjane – Rijeka – Zadar – Split - G.P. Klek (gr. BiH) - G.P. Zaton Doli (gr. BiH) – Dubrovnik - G.P. Karasovići (gr. Crne Gore),
* državna cesta D 411 Makarska zapad (D8) – trajektna luka (D411),
* državna cesta D 512 Makarska (D8) – Ravča (D62)“.

U **točki 3** riječ „Lokalne“ se briše i zamjenjuje riječi „Ostale“.

**Stavak 2** mijenja se i glasi „Omogućavaju se manja odstupanja od prometnih trasa i koridora kroz izradu urbanističkih planova uređenja i projekata za izdavanje odgovarajućeg akta za građenje, kao posljedica detaljnije izmjere i razrade prometnog sustava, te se neće smatrati izmjenom Prostornog plana“.

U **stavku 3** briše se tekst koji glasi „lokacijske dozvole“ i zamjenjuje se tekstom koji glasi „odgovarajućeg akta za građenje“.

U **stavku 4** briše se tekst koji glasi „lokacijske dozvole“ i zamjenjuje se tekstom koji glasi „odgovarajućeg akta za građenje“.

Dodaje se **stavak 5** koji glasi „Za planirane priključke na državne ceste ili rekonstrukciju postojećih priključaka potrebno je izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu ("Narodne novine" br. 95/14) te ishoditi suglasnost Hrvatskih cesta d.o.o. u skladu s člankom 51. Zakona o cestama ("Narodne novine" br. 84/11, 22/13, 54/13, 148/13, 92/14 i 110/19)“.

Dodaje se **stavak 6** koji glasi „U cilju zaštite državnih cesta potrebno je poštivati zaštitni pojas uz ceste u skladu s člankom 55. Zakona o cestama ("Narodne novine" broj 84/11, 22/13, 54/13, 148/13, 92/14, 110/19)“.

**Članak 113.**

U **članku 161.**, tekst **stavka 2** mijenja se i glasi „Ovim Prostornim planom se određuje načelna trasa obilaznice Grada Makarske“.

**Članak 114.**

U **članku 163.**, **stavak 1**, tekst **točaka 3** i **4** mijenja se i glasi „

- garaže u javnom korištenju u Makarskoj, na ulaznim prostorima u grad (kapaciteta 500 parkirališnih mjesta po garaži – ukupno 1500),

- garaže u javnom korištenju u središnjem dijelu grada Makarske (ukupnog kapaciteta 600 parkirališnih mjesta)“.

**Članak 115.**

U **članku 164.**, **stavak 1**, tekst „turističke zone“ mijenja se i glasi „turističkih zona“.

**Članak 116.**

U **članku 165.**, **stavak 1**, **točka 2** se briše.

**Članak 117.**

U **članku 166.**, **stavak 1**, **točka 2** riječ „zone“ zamjenjuje se riječi „namjene“.

**Članak 118.**

Tekst **članka 171.** se briše.

**Članak 119.**

Tekst **članka 172.** se briše.

**Članak 120.**

U **članku 174.**, **stavak 1**, **točka 3**, ispred riječi „privezišta“ dodaje se riječ „nautička“.

**Članak 121.**

Tekst **članka 175.** mijenja se i glasi „(1) Ovim Prostornim planom planira se:

* luka otvorena za javni promet županijskog značaja Makarska (postojeća),
* sportska luka - postojeća u zapadnom dijelu akvatorija (centar Makarske)
* sportska luka – postojeća (ispred Hotela Dalmacije),
* nautička privezišta u funkciji ugostiteljskp turističkih sadržaja se mogu realizirati prema uvjetima i kriterijima zaštite prirode i okoliša, sukladno posebnom propisu/ima“.

**Članak 122.**

U **članku 176.**, **stavak 2** mijenja se i glasi „Nautičko privezište je dio posebno izgrađenog i uređenog morskog prostora i obale, za pružanje usluga veza“.

**Stavak 3** se briše.

**Članak 123.**

**Članak 177.** se biše.

**Članak 124.**

Tekst **članka 178.** se briše i zamjenjuje se tekstom koji glasi „

(1) Luka Makarska je temeljem ishođenih akata za gradnju rekonstruirana kao luka otvorena za javni promet od značaja za Županiju, a Lučka uprava Splitsko – dalmatinske županije i Makarski komunalac d.o.o. temeljem Ugovora o koncesiji obavljaju lučke djelatnosti priveza i odveza brodova, jahti, ribarskih, sportskih i drugih brodica i plutajućih objekata i ostalih gospodarskih djelatnosti u luci otvorenoj za javni promet, unutar koje su razgraničene površine operativnog dijela luke za trajektno pristanište, priveze izletničkih brodova, pretovar ribe, te za nautičke i komunalne vezove.

(2) Omogućava se rekonstrukcija sportske luke u zapadnom dijelu akvatorija koji graniči s lučkim područjem luke otvorene za javni promet”.

**Članak 125.**

Naslov ispred **članka 179.** se briše.

**Članak 126.**

U **članku 180.**, **stavak 1** mijenja se i glasi „Na obalnom području, u sklopu ugostiteljsko – turističke namjene Biloševac planiraju se nautička privezišta, a lokacija istih će se utvrditi propisanim urbanističkim planovima uređenja, u skladu s mjerama zaštite obale i podmorja, te u skladu s organizacijom prostora kopnenog dijela obuhvata UPU-a i s posebnim propisom (Pravilnik o kategorizaciji luke nautičkog turizma i razvrstavanju drugih objekata za pružanje usluga veza i smještaja plovnih objekata)“.

**Stavak 2** se briše.

**Stavak 3** se briše.

Dosadašnji **stavak 4** postaje **stavak 2**.

**Članak 127.**

U **članku 181.**, **stavak 2**, tekst „turističke zone“ mijenja se i glasi „turističkih zona“.

Dodaje se **stavak 3** koji glasi „Uređena morska plaža unutar naselja planira se isključivo unutar građevinskog područja naselja, a uređena morska plaža izvan naselja planira se isključivo unutar izdvojenog građevinskog područja izvan naselja ugostiteljsko-turističke i športske namjene. Moguće je oblikovanje obalne linije uređenih plaža unutar površine prikazane u kartografskom prikazu broj 4. Plana. Za uređenje i korištenje plaža na području uvale Krvavica, uvale Ramova, te na području poluotoka Sv. Petar i Osejava, primjenjuju se smjernice i uvjeti određeni za područja ekološke mreže od značaja za vrste i stanišne tipove- POVS oznake HR3000128 (U. Ramova;u. Krvavica), HR3000124 (Sv. Petar) i HR3000125 (Osejava)“.

**Članak 128.**

U **članku 183.**, **stavak 2** mijenja se i glasi „Omogućavaju se manja odstupanja od infrastrukturnih trasa i koridora kroz izradu urbanističkih planova uređenja i projekata za izdavanje odgovarajućeg akta za građenje kao posljedica detaljnije izmjere i razrade infrastrukturnog sustava, te se neće smatrati izmjenom Prostornog plana“.

**Članak 129.**

U **članku 184.**, **stavak 1**, briše se tekst koji glasi „ureda koji će pokrivati dijelove područja naselja Zelenka, Istok, Veliko Brdo i u sklopu ugostiteljsko - turističke zone Biloševac“.

**Članak 130.**

Ispod podnaslova „5.3.1.2. Telekomunikacije“ dodaje se tekst koji glasi: „

Nova elektronička komunikacijska infrastruktura za pružanje javnih komunikacijskih usluga putem elektroničkih komunikacijskih vodova unutar građevinskog područja mora se postavljati podzemno u zoni pješačkih staza ili zelenih površina. Izvan građevinskog područja naselja, infrastruktura elektroničke komunikacije vodi se podzemno koristeći koridore prometnica, a iznimno kada je to moguće, samo radi bitnog skraćivanja trasa, koridor se može planirati i izvan koridora prometnica vodeći računa o pravu vlasništva. Rekonstrukcija izgrađene elektroničke komunikacijske infrastrukture radi implementacije novih tehnologija ili rekonstrukcije postojećih mora se izvoditi uz uvažavanje potrebe korištenja takve infrastrukture od strane svih operatera.

Nova elektronička komunikacijska infrastruktura za pružanje komunikacijskih usluga putem elektromagnetskih valova, bez korištenja vodova, se planira postavom baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima. Pri tome treba voditi računa o mogućnosti pokrivanja područja radijskim signalom koji će se emitirati radijskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora-koncesionara, gdje god je to moguće.

Postavljanje elektroničke komunikacijske infrastrukture i povezane opreme na postojeće građevine je moguće uz ishođenje potrebnih suglasnosti za smještaj te akata za građenje, sve u skladu s posebnim uvjetima tijela i/ili osoba određenim posebnim propisima.

Bazne stanice i antenski sustavi se ne mogu graditi na područjima namijenjenim za zdravstvene, predškolske i školske sadržaje i javne parkove, a prioritetno se smještaju unutar područja gospodarske, komunalno-servisne, infrastrukturne i slične namjene“.

**Članak 131.**

U **članku 185.**, **stavak 3** mijenja se i glasi „Izgradnja mreže i građevina elektroničko komunikacijskog sustava iz stavka 1. i 2. ovog članka određuje se odgovarajućim aktima za građenje na temelju ovog Prostornog plana, te uvjetima HAKOM-a“.

**Članak 132.**

**Članak 186.**, mijenja se i glasi „Elektronička komunikacijska infrastruktura sastoji se od dva sustava:

- nepokretna telekomunikacijska mreža,

- pokretna telekomunikacijska mreža“.

**Članak 133.**

U **članku 196.**, **stavak 2**, tekst „državne ceste“ se briše i zamjenjuje se riječi „zaobilaznice“.

**Članak 134.**

U **članku 202.**, **stavak 1**, tekst „tekst turističku zonu“ mijenja se i glasi „turističke zone“.

**Stavak 2** mijenja se i glasi „Ovim Prostornim planom planiraju se nove vodospreme na predjelu Požara i Zelenke, sjeverno od državne ceste D8 radi opskrbe ugostiteljsko – turističkih zona na području Biloševac“.

**Stavak 3** mijenja se i glasi „Planirane vodospreme smještene su na području Požara na koti 175 m.n.v. i Zelenke na koti 75 m.n.v., a lokacija ostalih je definirana grafičkim prikazom br. 02d “Vodnogospodarski sustav”“.

U **stavku 4** iza riječi „Lokacije“ dodaje se tekst koji glasi „vodosprema i“.

**Članak 135.**

U **članku 207.**, **stavak 3**, briše se tekst koji glasi „detaljnijim prostornim“ i zamjenjuje se riječi „urbanističkim“, a iza riječi „planovima“ dodaje se tekst koji glasi „uređenja i/ili projektima temeljem kojih se odobrava gradnja“.

**Članak 136.**

U **članku 208.**, **stavak 1** mijenja se i glasi „Za ugostiteljsko - turističke zone Biloševac, sportsko –rekreacijski centar Platno i dr. potrebna je nova kanalizacijska mreža“.

**Stavak 2** mijenja se i glasi „Za planirane ugostiteljsko - turističke zone Biloševac i sportsko - rekreacijski centar Platno predviđaju se novi uređaj za obradu otpadnih voda s podmorskim ispustom“.

**Članak 137.**

U **članku 212.**, **stavak 1**, **točka 7** tekst „državne ceste“ se briše i zamjenjuje se riječi „zaobilaznice“.

**Članak 138.**

U **članku 214.**, **stavak 1**, riječ „jezgri“ se briše i zamjenjuje se riječi „cjelina“.

**Članak 139.**

U **članku 216.**,**stavku 2**, u tablici „SPOMENIČKA BAŠTINA“ u sedmom retku , 3 stupcu oznaka „E“ se briše i zamjenjuje se oznakom „R“.

Tablica „POVIJESNA GRADITELJSKA CJELINA – RURALNE CJELINE“ se mijenja i glasi

|  |  |  |
| --- | --- | --- |
| red. Broj | **POVIJESNA GRADITELJSKA CJELINA – RURALNE CJELINE** | status zaštite  (registrirano, evidentirano, planirano) |
| 2 | Baškovići | E |
| 11 | Matići i Rusendići | E |
| 12 | Veliko Brdo | E |
| 15 | Prodani i Gojaci | E |
| 20 | Puharići | E |
| 33 | Makar i Mlinice | E |
| 40 | Kotišina | E |
| 42 | Grgasovići | E |
| \* | Mlinice – lokacija Biskupova glavica, | E |
| \* | Nemčići | E |

Na kraju **stavka 2** , poslije teksta „Spomenici označeni oznakom zvjezdice ( \* ) zaštićeni su ovim Prostornim planom i Konzervatorskom studijom, ali nisu ucrtani na kartografskim prikazima.“ briše se tekst koji glasi „. budući da će se njihov detaljan položaj označiti u Generalnom urbanističkom planu grada Makarske“.

**Članak 140.**

Iza naslova „**6.1.1. Posebne mjere zaštite kulturnog dobra**“ podnaslov „1. KULTURNO POVIJESNA URBANISTIČKA CJELINA“ se briše i zamjenjuje podnaslovom koji glasi „1. URBANISTIČKA CJELINA GRADA MAKARSKE“.

**Članak 141.**

Tekst **članka 217.** se briše i zamjenjuje tekstom koji glasi: „

(1) Obuhvat i granice zaštite Urbanističke cjeline grada Makarske (zone A i B) sastavni su dio kartografskih prikaza broj 3.a „Uvjeti za korištenje, uređenje i zaštitu prostora - Kulturna baština“ i broj 4. „Građevinska područja naselja“. Oznaka kulturnog dobra u Registru kulturnih dobara RH: Z-5140

(2) Prostorne međe Urbanističke cjeline grada Makarske određene su Rješenjem Uprave za zaštitu kulturne baštine Ministarstva kulture, Klasa: UP-1-612-08/11-06/0174; Urbroj 532-04-01-1/3-11-1 od 1. srpnja 2011., sastavni dio kojeg je grafički prikaz, te popis čestica unutar zone A i zone B Urbanističke cjeline grada Makarske. Zaštitni i drugi radovi na području Urbanističke cjeline grada Makarske mogu se poduzeti u skladu sa sustavom mjera zaštite iz Rješenja, samo uz prethodno odobrenje nadležnog tijela.

(3) Sustav mjera zaštite u zoni A:

U zoni A valoriziraju se svi povijesni slojevi kao integralni dio kulturnog dobra nastao njegovim povijesnim razvojem te se stoga nalaže cjelovita zaštita povijesnih vrijednosti uz poštivanje tradicije i funkcije prostora i njegovih sadržaja.

***Intervencije na postojećem građevinskom fondu***

Sve građevinske intervencije potrebno je strogo kontrolirati te se stoga dozvoljavaju samo one koje se odnose na sanaciju i održavanje postojećeg stanja uz minimalne zahvate u povijesne strukture (sanacija, konzervacija, konzervatorska rekonstrukcija, prezentacija). Pri rekonstrukciji građevina obavezna je upotreba tradicijskih građevnih materijala, oblikovnih elemenata i detalja. Sve otvore građevina potrebno je zatvoriti stolarijom. Krovove je potrebno pokriti kupom kanalicom. U slučaju da valorizacija građevine to dopušta drvene međukatne konstrukcije kamenih kuća mogu se izvesti kao postojeće ili kao konstrukcije spregnute od drvenih greda i ploča od laganog betona. Ne dozvoljava se povećanje katnosti postojećih građevina, a dozvoljava se prenamjena visokih potkrovlja u stambeni prostor uz zadržavanje postojeće geometrije i nagiba krovišta i izgradnju luminara oblikovanog prema tradicijskom modelu (zidani, jednostrešni ili dvostrešni). Ne dozvoljava se povećanje tlocrtnih gabarita postojećih građevina. Ne dozvoljava se cijepanje čestica niti objedinjavanje manjih građevnih jedinica u veće. Moguće je prilagođavanje novih funkcija i sadržaja suvremenim potrebama.

Odstupanje od navedenog moguće je samo u iznimnim slučajevima kod kojih će se temeljem konzervatorske podloge donijeti drugačije mjere zaštite.

Ne dopušta se postavljanje novih instalacijskih elemenata – vjetrenjača, solarnih kolektora, vanjskih jedinica klima uređaja na ulična pročelja i kose krovne plohe. Način postave i oblikovanja reklama potrebno je riješiti posebnom odlukom o komunalnom redu Grada Makarske uz suglasnost nadležne konzervatorske službe.

***Rušenje i zamjenska gradnja***

U zoni A nije dozvoljeno rušenje povijesnih struktura niti zamjenska gradnja.

***Interpolacije i nove strukture***

U zoni A nisu dozvoljene interpolacije. Ne prihvaća se unošenje novih struktura i neprikladnih sadržaja (otvoreni bazeni).

***Uređenje javnih površina, parterna obrada ulica i trgova***

Za uređenje javnih površina potrebno je ishoditi posebne uvjete i prethodnu suglasnost nadležnog konzervatorskog odjela.

(4) Sustav mjera zaštite u zoni B (djelomična zaštita povijesnih struktura)

U zoni B valoriziraju se svi povijesni slojevi nastali izvan najuže gradske jezgre krajem devetnaestog i u prvoj polovici dvadesetog stoljeća. Ugroženost graditeljskog fonda u ovoj zoni je naročito izražena uslijed različitih procesa uvjetovanih promjenama u načinu privređivanja i utjecajem turizma čime je započeo proces devastacije urbanističke cjeline.

***Intervencije na postojećem građevinskom fondu***

U zoni B prihvatljive su sve intervencije koje ne narušavaju vizure i cjelovitost uličnih poteza (sanacija, konzervacija, konzervatorska rekonstrukcija, prezentacija, rekompozicija, rekonstrukcija uz povećanje katnosti ili povećanje tlocrtnih gabarita) u skladu s valorizacijom same građevine i njezine neposredne okolice. Za svaki pojedini objekt unutar ove zone donosit će se zasebna odluka nadležnog konzervatorskog odjela, a ujedno je potrebno ishoditi sve potrebne akte za odobrenje bilo kakve intervencije.

U zoni B nije dopuštena zamjenska gradnja. Izuzetno je moguća na mjestu ruševnih tradicijskih građevina i ruševina i to u njihovom izvornom tlocrtnom gabaritu i katnosti, a mora biti tipološki usklađena s okolinom i poštovati osnovne karakteristike prostora. Ne dozvoljava se uvođenje netipičnih oblikovnih elemenata (terase u krovištu, krovne terase – ravni krovovi), a moguće je izvođenje balkona i luminara sukladno tipološkom obrascu cjeline. Povijesne građevine potrebno je obnavljati cjelovito, bez obzira na vlasničku strukturu te nije dopušteno povećanje katnosti i preoblikovanje geometrije krovišta samo na dijelu građevine.

Nije dopušteno objedinjavanje manjih građevnih jedinica u veće.

Moguće je prilagođavanje novih funkcija i sadržaja suvremenim potrebama.

Ne dopušta se postavljanje novih instalacijskih elemenata - vjetrenjača, solarnih kolektora, vanjskih jedinica klima uređaja na ulična pročelja i kose krovne plohe postojećih građevina.

***Interpolacije***

Za svaku novu građevinu unutar zone B donosit će se zasebna odluka nadležnog konzervatorskog odjela, a ujedno je potrebno ishoditi sve potrebne akte za odobrenje bilo kakve intervencije.

Interpolacije moraju poštovati zatečenu graditeljsku strukturu i položaj na građevnoj čestici (ugrađena gradnja na već formiranim uličnim potezima) što je potrebno definirati prostorno - planskom dokumentacijom.

Gradnja otvornih bazena na području zone B nije dopuštena“.

**Članak 142.**

Tekst **članka 218.** se briše.

**Članak 143.**

Tekst **članka 219.** se briše.

**Članak 144.**

Tekst **članka 220.** se briše.

**Članak 145.**

Tekst **članka 221.** se briše.

**Članak 146.**

**Članak 234.** mijenja se i glasi „

(1) Zaštićeni dijelovi prirode prema Zakonu o zaštiti prirode, u režimu zaštite županijske razine i dijelovi prirode koji se štite mjerama ovog Plana su:

**Tablica F:** ZAŠTIĆENI DIJELOVI PRIRODE I PRIJEDLOZI ZA ZAŠTITU DIJELOVA PRIRODE

|  |  |  |  |  |
| --- | --- | --- | --- | --- |
| **KATEGORIJA** | **NAZIV DIJELA PRIRODE** | **NASELJE** | **STATUS ZAŠTITE** | **REGISTARSKI BROJ** |
| Park prirode | Biokovo – dio |  | registrirano● | 775 |
| Spomenik prirode | Paleolotički nalazi Ćurilo (paleontološki, geološki i zoološki) | Makarska | predloženo za zaštitu٭ |  |
| Pojedine postaje poučnog ekološkog puta dr. fra Jure Radića |  | predloženo za zaštitu٭٭ |  |
| Spomenik  parkovne arhitekture | Botanički vrt Kotišina | Kotišina | registrirano ● | 850 |
| Značajni krajobraz | Poluotok Osejava | Makarska | predloženo za zaštitu٭ |  |
| Poluotok Sv. Petar | Makarska | predloženo za zaštitu٭ |  |
| Područje Vepric – Ždrilo – Baškovići | Veliko Brdo | predloženo za zaštitu٭ |  |
| Kanjon Vrutak | Makarska | predloženo za zaštitu٭ |  |

Napomene:

● zaštićeno, registrirano; ٭٭ predloženo za zaštitu prema PPSDŽ-u i ovom Planu; ٭٭ štiti se mjerama ovog Plana“.

**Članak 147.**

U **članku 235.**, **stavak 1**, **točka 1**, tekst „nove državne ceste“ se briše i zamjenjuje se tekstom koji glasi „planirane zaobilaznice“.

**Članak 148.**

U **članku 237.**, **stavak 1**, **točka 1**, tekst „državne ceste“ se briše i zamjenjuje se tekstom koji glasi „zaobilaznice“.

**Članak 149.**

U **članku 238.**, **stavak 1**, briše se tekst koji glasi „Spomenik prirode Miletin bor“.

**Članak 150.**

Iza **članka 240.**, dodaje se **članak 240a**. koji glasi: „

(1) Područje obuhvata Plana sastavni je dio područja Ekološke mreže Republike Hrvatske (Uredba o ekološkoj mreži i nadležnostima javnih ustanova za upravljanje područjima ekološke mreže ( „Narodne novine'' br. 80/19) odnosno tu se nalaze:

|  |  |  |  |
| --- | --- | --- | --- |
| **PODRUČJA EKOLOŠKE MREŽE RH NATURA 2000** | | | |
| **R.br.** |  | **Naziv područja** | **Oznaka** |
| 1 | Područja očuvanja značajna za ptice - POP | Biokovo i Rilić | HR1000030 |
| 2. | Područja očuvanja značajna za vrste i stanišne tipove - POVS | U. Ramova; u. Krvavica | HR3000128 |
| 3. | Sveti Petar | HR3000124 |
| 4. | Osejava | HR3000125 |
| 5. | Podbiokovlje | HR2001350 |
| 6. | Posebno područje očuvanja značajno za vrste i stanišne tipove - PPOVS | Biokovo | HR5000030 |

(2) Područjem ekološke mreže upravlja se u skladu s važećim propisima iz područja zaštite prirode: Zakon o zaštiti prirode (“Narodne novine” br. 80/13, 15/18, 14/19), Uredba o ekološkoj mreži mreži i nadležnostima javnih ustanova za upravljanje područjima ekološke mreže ( „Narodne novine'' br. 80/19).

(3) Detaljni podaci o područjima ekološke mreže, uključujući i podatke o granicama područja, dostupni su na stranicama Ministarstva zaštite okoliša i energetike putem web portala [Informacijskog sustava zaštite prirode (Bioportal)](http://www.bioportal.hr/)“.

**Članak 151.**

Dodaje se **članak 240b.** koji glasi: „

***(1) Prijedlog mjera/smjernica za ublažavanje utjecaja na okoliš prilikom provedbe aktivnosti planiranih ID PPU Grada Makarske*** *(citiraju se mjere prema Prijedlogu Strateške studije utjecaja na okoliš Prijedloga izmjena i dopuna Prostornog plana uređenja Grada Makarske, Prijedloga izmjena i dopuna Urbanističkog plana uređenja ugostiteljsko turističke zone Makarska Zapad 2 i Prijedloga Urbanističkog plana uređenja ugostiteljsko-turističke zone Biloševac 4)*

***Općenite mjere:***

1. Izraditi strategiju razvoja turizma koja će se temeljiti na održivom razvoju, prihvatnom kapacitetu prostora i ravnoteži turističke ponude.
2. Sagledati obalno područje grada Makarske u cjelini te je potrebno donijeti Plan upravljanja obalnim područjem koji će biti implementiran u svaki sljedeći dokument planskog i prostornog uređenja kojim se uređuje obalno područje.
3. Izgradnju prilagoditi tradicijskom načinu gradnje i uklopiti u postojeći krajobraz.
4. Paralelno sa planiranjem novih turističkih sadržaja razvijati komunalnu i (vodoopskrbu, odvodnju, gospodarenje otpadom) prometnu infrastrukturu.
5. Prije izrade sljedećih izmjena i dopuna prostorno planske dokumentacije izraditi krajobraznu studiju koja treba biti obavezna stručna podloga za svako daljnje planiranje u prostoru.
6. U neizgrađenim (uređenim) dijelovima građevinskog područja naselja, akte o gradnji moguće je ishoditi ukoliko je izgrađena osnovna infrastruktura (vodoopskrba i sustav javne odvodnje) te su zadovoljeni uvjeti za gradnju iz PPU-a u pogledu uvjeta gradnje te minimalne prometne infrastrukture i opremljenosti.
7. Uvjet za gradnju višestambenih zgrada je mogućnost priključenja čestice na javni sustva odvodnje što podrazumijeva da je sustav izgrađen i u funkciji u trenutku izdavanja akata za građenje.
8. Prije izrade novih ili izmjena i dopuna postojećih prostornih planova potrebno je izraditi program urbane sanacije.
9. Smještajne jedinice za obavljanje ugostiteljsko – turističke namjene (apartmani ili sobe za iznajmljivanje) mogu biti u sklopu stambene građevine uz uvjet da unutar jedne stambene građevine mogu biti površine do najvieše 30% građevinske (bruto) površine.
10. U neizgrađenim dijelovima naselja osigurati da se dio preostalih neizgrađenih površina rezervira za potrebe javne i zelene površine.
11. U cilju smanjenja mogućih konflikata interesa te povećanju zadovoljstva posjetitelja plaža, uvesti sustav zoniranja na plažama (zone za vodene sportove, zone na kojima je dopušten pristup kućnim ljubimcima (psima), prirodne plaže i sl.) te informirati posjetitelje posebnim oznakama i informativnim pločama.
12. Izraditi Akcijski plan za tematiziranje plaža na području Grada.
13. Ne planirati stambene zgrade u neizgrađenom dijelu građevinskog područja naselja u slučaju kada u naselju ima manje od 50 % postojećih građevina koje koriste za stalno stanovanje osobe koje imaju prebivalište u tom naselju.

***Bioraznolikost:***

1. Za aktivnost 76. Korekcija koridora planirane zaobilaznice Makarske planirati izvedbu prijelaza i propusta s usmjerivačima za ciljne vrste gmazova, kao i primjenu ostalih primjera dobre prakse za sprječavanje stradavanja gmazova prilikom izgradnje i korištenja cestovne infrastrukture.
2. U svrhu očuvanja staništa, izgradnju aktivnosti 86. Planirani cjevovod sa vodospremom i crpnom stanicom Kotišina planirati na onim dijelovima staništa koja su već degradirana i prenamijenjena tj. pod antropogenim utjecajem, u mjeri u kojoj je to moguće.

***Georaznolikost:***

1. Zbog relativno male udaljenosti aktivnosti 72. Redefiniranje obuhvata infrastrukturne namjene IS4od speleoloških objekata jama Plisuja (cca. 52 m zračne udaljenosti ) i jama Plisuja II Ptičica (cca. 54 m zračne udaljenosti), tijekom planiranja radova i odabira načina građenja, obavezno treba uzeti u obzir blizinu speleoloških objekata i radove izvoditi na način da karakteristike istih ne budu ugrožene, zbog vibracija ili sličnih utjecaja, koji djeluju na statiku okolnog terena.
2. Prije korekcija trase planirane aktivnost: 76. Zaobilaznice Makarske i projektiranja, predlaže se provođenje geološkog i speleološkog rekognosciranja terena, kako bi se izbjegli mogući utjecaji (npr. zbog vibracija i sl.) na speleološke objekte: špilja Mala jamica (cca. 100 m zračne udaljenosti od lokaliteta); špilja Himenjača (cca. 118 m zračne udaljenosti od lokaliteta); jama Plisuja (cca. 273 m zračne udaljenosti od lokaliteta), jama Plisuja II Ptičica (na cca. 266 m zračne udaljenosti od lokaliteta), špilja Bubnjevača (na cca. 400 m zračne udaljenosti od lokalitata) te Bajina jama (cca. 911 m zračne udaljenosti od lokaliteta) ili karakteristike okolnog terena zaobilaznice, obzirom da se radi o krškom području, koje je zbog svoje geološke strukture osjetljivo na navedene moguće utjecaje.

***Zaštićena područja:***

1. Prilikom izrade sljedećih ID PPU Grada Makarske; definirati granice područja botaničkog vrta Kotišina koje je planirano obnoviti i revitalizirati te građevinska područja ne planirati unutar područja Botaničkog vrta Kotišina.

***Vode:***

1. Početak trase zaobilaznice (aktivnost 76.) se nalazi unutar I zone sanitarne zaštite izvorišta, gdje je prema Pravilniku o uvjetima za utvrđivanje zona sanitarne zaštite izvorišta („Narodne novine“, broj 66/11, 47/13) ovaj tip zahvata zabranjen, stoga je potrebno provesti detaljnije vodoistražne radove – mikrozoniranje prilikom izrade daljnje projektne dokumentacije.
2. U suradnji sa Hrvatskim vodama primjereno održavati bujične potoke na području grada Makarske.

***More***

1. Pri izradi projektne dokumentacije zahvata koji se planiraju u obalnom području primijeniti rješenja koja će biti najmanje invazivna u odnosu na prirodni izgled obale.
2. Za nasipavanje plaža koristiti primjereni plažni materijal (bez primjese zemlje ili mulja, što sličniji autohtonom materijalu prirodnog šljunka.

***Klimatske promjene:***

1. Pri planiranju, projektiranju i izgradnji infrastrukturnih i drugih objekata uključiti važeće projekcije i modele te scenarije potencijalnih klimatskih promjena, a posebno obzirom na porast razine mora i obalno poplavljivanje i njihove među utjecaje.
2. Podizati otpornost priobalnih područja na porast razine mora i obalno poplavljivanje. Osigurati kapacitete za blagovremene odgovore i ublažavanje nastalih šteta, a za najugroženija područja izraditi analizu ranjivosti, osigurati podizanje svijesti i osposobljavanje svih koji bi mogli biti uključeni u procese odgovora i intervencije na takve promjene.
3. Planirati povremene provjere spremnosti odaziva na požare, potrese i druge incidentne situacije.

***Mjere zaštite krajobrazne raznolikosti:***

1. Prije planiranja dužih linijskih zahvata (infrastrukturni koridori kao što su prometnice, dalekovodi, plinovodi ili ostali cjevovodi) obvezno je izraditi krajobraznu osnovu. Do izrade krajobrazne osnove područja Grada, kod planiranja spomenutih zahvata treba minimalno izraditi krajobrazni elaborat kao podlogu glavnog projekta, a elaborat mora minimalno sadržavati inventarizaciju postojećeg stanja krajobraza na dijelovima obuhvaćenim zahvatom te analizu odnosa postojećeg i planiranog stanja.
2. Prije planiranja aktivnosti unutar granica PP Biokovo, posebice linijskih objekata, odnosno prije izrade detaljne projektne dokumentacije koja će se koristi u postupcima dobivanja dozvola, treba izraditi krajobraznu osnovu Grada Makarske kako bi se identificirale, kartirale i opisale krajobrazne jedinice (tipovi i područja), a s krajnjim ciljem procjene karaktera, stanja, dinamike, osjetljivosti te ugroženosti krajobraza u odnosu na planirane zahvate.
3. Radi zaštite krajobraznih vizura PP Biokovo zabranjuje se svaka značajna izmjena geomorfoloških karakteristika reljefa ili karakteristika vegetacijskog pokrova prilikom izgradnje zahvata. Značajnost izmjena procijenit će se u postupku ocjene o potrebi procjene utjecaja zahvata na okoliš.
4. Zahvati usmjereni prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao stambene građevine (nizovi, urbane vile i višestambena gradnja) ili stambeno poslovne, obvezno uskladiti s ambijentalnim karakteristikama predmetnog dijela naselja. U zoni regulacijske linije građevine se propisuje obveza krajobraznog uređenja, pri čemu je bitno da se parkirališna mjesta ne asfaltiraju već da se koriste alternative poput opločnika s posebnim naglaskom na adekvatnosti korištenja travnih rešetki te se mora osigurati zasjena u obliku drvoreda ili pojedinačne sadnje. Navedeno je posebno bitno ukoliko se građevine nalaze unutar ili u kontaktnom području zaštićene kulturne ili prirodne cjeline.
5. Zahvati usmjereni prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao gospodarske i poslovne građevine (trgovačke građevine), obvezno uskladiti s ambijentalnim karakteristikama predmetnog dijela naselja te je za njih potrebno izraditi kompletne projekte krajobraznog uređenja. Projekti posebno moraju obuhvatiti uređenje parkirne površine gdje se propisuje obavezna zasjena u obliku drvoreda ili pojedinačne sadnje. Pri odabiru biljnog materijala mora se voditi računa o klimatološkim uvjetima te odabrati prilagođene autohtone vrste. Uređene zelene površine potrebno je redovito i održavati Navedeno je posebno bitno ukoliko se nalaze unutar ili u kontaktnom području zaštićene kulturne ili prirodne cjeline.
6. Zahvati usmjereni prema novogradnji na proširenim građevinskim područjima naselja i izvan naselja ili rekonstrukciji postojećih građevina unutar građevinskog područja naselja i izvan naselja, koji se planiraju kao gospodarske i poslovne građevine (turističko-ugostiteljske građevine), obvezno uskladiti s ambijentalnim karakteristikama predmetnog dijela naselja te je za njih potrebno izraditi kompletne projekte krajobraznog uređenja čitave planom propisane zelene površine (parkovni nasad i zelenilo). Projekt krajobraznog uređenja može predvidjeti i zadržavanje prirodne autohtone vegetacije te svakako mora obuhvatiti sanaciju svim radovima narušene površine na parceli zahvata i u njezinoj okolici. Pri odabiru biljnog materijala mora se voditi računa o klimatološkim uvjetima te odabrati prilagođene autohtone vrste. Uređene zelene površine potrebno je redovito i održavati. Navedeno je posebno bitno ukoliko se nalaze unutar ili u kontaktnom području zaštićene kulturne ili prirodne cjeline.

***Kulturno povijesna baština***

1. Očuvati povijesne slike, volumen (gabarite) zaselaka u njihovom izvornom okruženju s povijesnim graditeljskim ustrojem i naslijeđenom parcelacijom.
2. Sustav mjera zaštite za zonu A i za zonu B vrijedi i za sve zemljane radove kojima moraju prethoditi zaštitna arheološka istraživanja ili arheološki nadzor prema propisanim posebnim uvjetima nadležne konzervatorske službe. Na temelju rezultata provedenih arheoloških istraživanja ili arheološkog nadzora odrediti će se daljnji tretman lokacije.

***(2) Prijedlog mjera/smjernica za ublažavanje utjecaja na okoliš prilikom provedbe aktivnosti planiranih UPU-om ugostiteljsko turističkih zona Biloševac*** *(citiraju se mjere prema Prijedlogu Strateške studije utjecaja na okoliš)*

***Bioraznolikost:***

1. Pri daljnjem planiranju i izradi projektne dokumentacije za uređenje plažnih sadržaja na kopnu i u moru, za potrebe UPU Biloševac 1, 2, 3, i 4 uzeti u obzir, da ukupna površina prenamjene staništa NKS kôd G.3.5. Naselja posidonije (ukupna površina na području akvatorija Grada Makarska 159,42 ha), uslijed svih planiranih zahvata bude ispod razine značajnog utjecaja odnosno manji od 1% površine koju zauzima navedeno stanište.
2. Pri daljnjem planiranju i izradi projektne dokumentacije za uređenje plažnih sadržaja na kopnu i u moru, za potrebe UPU Biloševac 1, 2, 3, i 4 uzeti u obzir, da ukupna površina prenamjene staništa NKS kôd G.3.6. (ukupne površine na području akvatorija Grada Makarska cca. 70,32 ha), uslijed svih planiranih zahvata bude ispod razine značajnog utjecaja odnosno manji od 1% površine koju zauzima navedeno stanište.

***More:***

1. Pri izradi projektne dokumentacije zahvata koji se planiraju u obalnom području primijeniti rješenja koja će biti najmanje invazivna u odnosu na prirodni izgled obale.
2. Za nasipavanje plaža koristiti primjereni plažni materijal (bez primjese zemlje ili mulja, što sličniji autohtonom materijalu prirodnog šljunka.

***(3) Prijedlog mjera za ublažavanje negativnih utjecaja provedbe aktivnosti planiranih ID PPU Grada Makarske i UPU-om ugostiteljsko turističke zone Biloševac 4 na ekološku mrežu*** *(citiraju se mjere prema Prijedlogu Strateške studije, poglavlju Glavne ocjene prihvatljivosti ze ekološku mrežu)*

**POP HR1000030 Biokovo i Rilić**

*Ciljne vrste:*

* Radove uklanjanja vegetacije vršiti izvan razdoblja gniježđenja ciljnih vrsta ptica, odnosno provoditi radove u razdoblju od 15. kolovoza do 1.veljače.
* U sklopu aktivnosti 5. Evidentiranje i proširenje građevinskog područja naselja (cca. 8 431 m2), 6. Proširenje građevinskog područja naselja (cca. 3 673 m2), 65. Evidencija građevinskih područja povijesne ruralne cjeline Kotišina (cca. 2 625 m2), 75. Korekcija trase žičare, 85. Područja moguće izgradnje stambenih i gospodarskih građevina u funkciji obavljanja poljoprivredne djelatnosti (lokacija na sjeverozapadu Grada), 86. Planirani cjevovod sa vodospremom i crpnom stanicom Kotišina provoditi mjere očuvanja iz PRAVILNIKA O CILJEVIMA OČUVANJA I OSNOVNIM MJERAMA ZA OČUVANJE PTICA U PODRUČJU EKOLOŠKE MREŽE („Narodne novine“, broj 15/14):

|  |  |  |  |  |  |
| --- | --- | --- | --- | --- | --- |
| **Kat.** | **Znanstveni naziv vrste** | **Hrvatski naziv vrste** | **St.** | **Cilj očuvanja** | **Osnovne mjere** |
| 1 | *Alectoris graeca* | **jarebica**  **kamenjarka** | G | Očuvana staništa (otvoreni kamenjarski travnjaci) za održanje gnijezdeće populacije od 400- 1000 p. | - očuvati povoljne stanišne uvjete kroz mjeru Agrookoliš - klima u sklopu Programa ruralnog razvoja;  - ne ispuštati druge vrste roda Alectoris u prirodu. |
| 1 | *Anthus campestris* | **primorska**  **trepteljka** | G | Očuvana staništa (otvoreni suhi travnjaci) za održanje gnijezdeće populacije od 800-1300 p. | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja. |
| 1 | *Aquila chrysaetos* | **suri orao** | G | Očuvana staništa (stjenovita područja, planinski i kamenjarski travnjaci) za održanje gniježđenja najmanje 2 p | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja;  - ne provoditi sportske i rekreacijske aktivnosti, te građevinske radove od 01.01. do 31.07. u krugu od 750 m oko poznatih gnijezda;  - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Bubo bubo* | **ušara** | G | Očuvana staništa (stjenovita područja, kamenjarski travnjaci) za održanje gnijezdeće populacije od 5-7 p. | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja;  - ne provoditi sportske i rekreacijske aktivnosti od 01.02. do 15.06. u krugu od 150 m oko poznatih gnijezda;  - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Caprimulgus europaeus* | **leganj** | G | Očuvana staništa (garizi, mozaična staništa s ekstenzivnom poljoprivredom) za održanje gnijezdeće populacije od 50- 100 p. | - osigurati povoljan udio gariga. Očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja |
| 1 | *Circaetus gallicus* | **zmijar** | G | Očuvana pogodna staništa (stjenovita područja, kamenjarski travnjaci ispresijecani šumama, šumarcima, makijom ili garigom) za održanje gnijezdeće  populacije od 4-5 p | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja;  - ne provoditi sportske aktivnosti te građevinske radove od 15.04. do 15.08. u krugu od 200-600 m oko poznatih gnijezda;  - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Circus cyaneus* | **eja strnjarica** | G | Očuvana staništa (otvoreni travnjaci, otvorena mozaična staništa) za održanje značajne zimujuće populacije | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja;  - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Dendrocopos leucotos* | **planinski**  **djetlić** | G | Očuvana pogodna struktura bukove šume za održanje gnijezdeće populacije od 1-2 p. | - šumske površine na kojima obitava planinski djetlić u raznodobnom gospodarenju te šumske površine u jednodobnom gospodarenju starosti iznad 60 godina moraju sadržavati najmanje 15 m3/ha suhe drvne mase, a prilikom doznake obavezno ostavljati stabla s dupljama u kojima se gnijezde ptice dupljašice;  - u šumi ostavljati što više voćkarica za gniježđenje djetlovki. |
| 1 | *Dryocopus martius* | **crna**  **žuna** | G | Očuvana pogodna struktura šume za održanje gnijezdeće populacije od 3-4 p. | - šumske površine u raznodobnom gospodarenju te jednodobnom gospodarenju starije od 60 godina moraju sadržavati najmanje 10 m3/ha suhe drvne mase, a prilikom doznake obavezno ostavljati stabla s dupljama u kojima se gnijezde ptice dupljašice;  - u šumi ostavljati što više voćkarica za gniježđenje djetlovki. |
| 1 | *Emberiza hortulana* | **vrtna**  **strnadica** | G | Očuvana staništa (kamenjarski travnjaci) za održanje gnijezdeće populacije od 150-300 p | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja |
| 1 | *Falco peregrinus* | **sivi**  **sokol** | G | Očuvana staništa za gniježđenje (visoke stijene, strme litice) za održanje gnijezdeće populacije od 3-4 p. | - ne provoditi sportske i rekreacijske aktivnosti od 15.02. do 15.06. u krugu od 750 m oko poznatih gnijezda;  - provesti zaštitne mjere na dalekovodima protiv stradavanja ptica od strujnog udara i kolizije;  - elektoenergetsku infrastrukturu planirati i graditi na način da se spriječe kolizije i elektrokucije ptica. |
| 1 | *Grus*  *grus* | **ždral** | P | Omogućen nesmetani prelet tijekom selidbe | - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Lanius*  *collurio* | **rusi**  **svračak** | G | Očuvana staništa (otvorena mozaična staništa) za održanje gnijezdeće populacije od 1000-1500 p. | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja. |
| 1 | *Lullula arborea* | **ševa**  **krunica** | G | Očuvana otvorena mozaična staništa za održanje gnijezdeće populacije od 50-70 p. | - očuvati povoljne stanišne uvjete kroz mjeru Agrookoliš-klima u sklopu Programa ruralnog razvoja. |
| 1 | *Pernis apivorus* | **škanjac**  **osaš** | P | Omogućen nesmetani prelet tijekom selidbe | - cilj se ostvaruje kroz provedbu mjera za druge vrste na području;  - elektroenergetsku infrastrukturu planirati i graditi na način da se spriječe kolizije ptica na visokonaponskim (VN) dalekovodima i elektrokucije ptica na srednjenaponskim (SN) dalekovodima;  - na dionicama postojećih dalekovoda na kojima se na temelju praćenja potvrdi povećani rizik od kolizije i elektrokucije provesti tehničke mjere sprečavanja daljnjih stradavanja ptica. |
| 1 | *Picus*  *canus* | **siva**  **žuna** | G | Očuvana pogodna struktura šume za održanje gnijezdeće populacije od 2-3 p. | - šumske površine u raznodobnom gospodarenju te jednodobnom gospodarenju starije od 60 godina moraju sadržavati najmanje 10 m3/ha suhe drvne mase, a prilikom doznake obavezno ostavljati stabla s dupljama u kojima se gnijezde ptice dupljašice;  - u šumi ostavljati što više voćkarica za gniježđenje djetlovki. |

**PPOVS HR5000030 Biokovo:**

U sklopu aktivnosti 5. Evidentiranje i proširenje građevinskog područja naselja (cca. 8 431 m2), 6. Proširenje građevinskog područja naselja (cca. 3 673 m2), 65. Evidencija građevinskih područja povijesne ruralne cjeline Kotišina (cca. 2 625 m2), 75. Korekcija trase žičare, 85. Područja moguće izgradnje stambenih i gospodarskih građevina u funkciji obavljanja poljoprivredne djelatnosti (lokacija na sjeverozapadu Grada), 86. Planirani cjevovod sa vodospremom i crpnom stanicom Kotišina., provoditi mjere:

*Ciljni stanišni tipovi:*

* Smanjiti obuhvat zone na sjeverozapadu planirane aktivnošću „85. Područja moguće izgradnje stambenih i gospodarskih građevina u funkciji obavljanja poljoprivrednih djelatnosti“ na način da se planira izvan područja rasprostranjenosti ciljnog stanišnog tipa 6220\* Eumediteranski travnjaci *Thero-Brachypodietea.*
* Uklanjanje vegetacije prije radova gradnje potrebno je vršiti u periodu od 31. kolovoza do 31. siječnja.

*Ciljne vrste:*

* Radove izvoditi od početka listopada do kraja ožujka, u svrhu zaštite crvenkrpice (*Zamenis situla*).

**POVS HR2001360 Podbiokovlje**

U sklopu aktivnosti 52. Prenamjena iz neizgrađeno neuređeno u izgrađeno građevinsko područje naselja (cca. 2 354 m2), 57. Prenamjena iz građevinskog područja iz K1 u područje naselja i neuređenog u uređeno građevinsko područje, 59. Prenamjena kružnog toka u raskrižje na više razina i revizija granica koridora prometnice, 63. Prenamjena iz zaštitnog zelenila u komunalno-servisnu zonu K3 (reciklažno dvorište), 65.Evidencija građevinskih područja povijesne ruralne cjeline Kotišina (cca. 2 625 m2), 67. Proširenje/evidencija postojećeg građevinskog područja naselja (cca. 8 714 m2), 68. Proširenje građevinskog područja naselja i prenamjena iz planirano zaštitno zelenilo u neizgrađeno uređeno građevinsko područje naselja (cca. 744 m2), 75. Korekcija trase žičare, 82. Proširenje građevinskog područja naselja (cca. 1 830 m2), 85. Područja moguće izgradnje stambenih i gospodarskih građevina u funkciji obavljanja poljoprivredne djelatnosti (lokacija na istoku), 86. Planirani cjevovod sa vodospremom i crpnom stanicom Kotišina, provoditi mjere:

*Ciljne vrste:*

U svrhu ublažavanja utjecaja na staništa pogodna za obitavanje ciljnjih vrsta i kumulativnog utjecaja na cjelovitost POVS područja HR2001360 Podbiokovlje:

* Smanjiti površine prenamjene iz neizgrađenog područja u građevinsko područje, odnosno kod takvih ID, očuvati što je moguće veće površine prirodnih staništa, kako bi se razina značajnosti utjecaja na cjelovitost područja EM, a time i na ciljne vrste područja, zbog prenamjene površina POVS područja HR2001360 Podbiokovlje umanjila ispod razine značajnosti (manje od 1% površine POVS područja HR2001360 Podbiokovlje).

*Ciljne vrste:*

* Radove izvoditi od početka listopada do kraja ožujka, u svrhu zaštite crvenkrpice (*Zamenis situla*).
* Očuvati lokalitete u selu Kotišini, gdje se nalaze umjetno stvoreni bazeni koji služe za polijevanje vrtova, koji su značajni za obitavanje izolirane populacije žutog mukača (*Bombina variegata*).

**POVS HR3000124 Sveti Petar i POVS HR3000125 Osejava**

*Ciljni stanišni tipovi:*

* Na području rasprostranjenosti ciljnog stanišnog tipa 1140 Muljevita i pješčana dna izložena zraku za vrijeme oseke unutar POVS HR3000125 Osejava potrebno je očuvati povoljne stanišne uvjete održavanjem povoljne kakvoće vode, ne dopustiti gradnju, vađenje pijeska, nasipavanje, betoniranje na području rasprostranjenosti stanišnog tipa i u njegovoj neposrednoj blizini te odrediti ekološki prihvatljive kapacitete plaža radi očuvanja vegetacije.
* Na području rasprostranjenosti ciljnog stanišnog tipa 1170 Grebeni unutar POVS HR3000125 Osejava i HR3000124 Sveti Petar potrebno je očuvati povoljne stanišne uvjete održavanjem povoljne kakvoće morske vode, regulirati korištenje ribolovnih alata koji oštećuju/uništavaju stanišni tip, osigurati dovoljan broj ekološki prihvatljivih sidrišta te zabraniti sidrenje na području rasprostranjenosti grebena izvan trajnih sidrišta, ne dopustiti gradnju, betoniranje obale i nasipavanje u more te odlaganje otpada na području rasprostranjenosti stanišnog tipa te ograničiti broj posjeta/ronilaca na mjestima koja su izložena posjećivanju te regulirati posjećenost nautičkih brodica.
* Na području rasprostranjenosti ciljnog stanišnog tipa 8210 Karbonatne stijene s hazmofitskom vegetacijom unutar POVS HR3000124 Sveti Petar potrebno je očuvati povoljne stanišne uvjete za razvoj vegetacije sveze *Peltarion alliaceae*.
* Na području rasprostranjenosti ciljnog stanišnog tipa 1240 Stijene i strmci (klifovi) mediteranskih obala obrasli endemičnim vrstama *Limonium spp*. unutar POVS HR3000124 Sveti Petar potrebno je ne dopustiti gradnju na području rasprostranjenosti stanišnog tipa te betoniranje i nasipavanje obale.

**POVS HR3000128 U.Ramova; u. Krvavica**

* Dio akvatorija u obuhvatu UPU Biloševac 4, koji je dio POVS područja „HR3000128 U. Ramova; u. Krvavica“, koristiti samo za kupanje te ne provoditi daljnje aktivnosti na dnu (kao npr. čišćenje, produbljivanje, bacanje sidara ili postavljanje mrtvih vezova za rekreacijske rekvizite (tobogani na napuhavanje i sl.) kao ni nasipavanje plaža.
* Turističko privezište je potrebno planirati izvan obuhvata rasprostranjenosti ciljnih stanišnih tipova POVS HR3000128 U. Ramova; u. Krvavica“.
* Na području rasprostranjenosti ciljnog stanišnog tipa 1140 Muljevita i pješčana dna izložena zraku za vrijeme oseke unutar POVS HR3000128 U. Ramova; u. Krvavica potrebno je očuvati povoljne stanišne uvjete održavanjem povoljne kakvoće vode, ne dopustiti gradnju, vađenje pijeska, nasipavanje, betoniranje na području rasprostranjenosti stanišnog tipa i u njegovoj neposrednoj blizini te odrediti ekološki prihvatljive kapacitete plaža radi očuvanja vegetacije.
* Na području rasprostranjenosti ciljnog stanišnog tipa 1110 Pješčana dna trajno prekrivena morem unutar POVS HR3000128 U. Ramova; u. Krvavica potrebno je očuvati povoljne stanišne uvjete održavanjem povoljne kakvoće morske vode, ne dopustiti korištenje ribolovnih alata koji oštećuju/uništavaju stanišni tip, ne dopustiti gradnju, vađenje pijeska, nasipavanje te betoniranje na području rasprostranjenosti stanišnog tipa i u neposrednoj blizini pješčanih plaža te odrediti ekološki prihvatljiv kapacitet posjetitelja za ovaj stanišni tip.
* Pri daljnjem planiranju i izradi projektne dokumentacije za uređenje plažnih sadržaja na kopnu i u moru, za potrebe UPU Biloševac 1, 2, 3, i 4 uzeti u obzir, da ukupna površina prenamjene ciljnih stanišnih tipova Muljevita i pješčana dna izložena zraku za vrijeme oseke 1140 (ukupna površina 0,1 ha) i Pješčana dna trajno prekrivena morem 1110 (ukupna površina 17 ha) unutar područja HR3000128 U. Ramova; u. Krvavica, uslijed svih planiranih zahvata bude ≤ 1% od prethodno navedenih površina“.

**Članak 152.**

Tekst **članka 242.** se briše i zamjenjuje se tekstom koji glasi: „U Gradu Makarskoj nema pogodne lokacije za odlaganje komunalnog otpada. Konačno rješenje obrade i odlaganja otpada (miješani komunalni i neopasni proizvodni otpad) s područja Grada Makarske predviđa se sukladno Prostornom planu Splitsko- dalmatinske županije u Centru za gospodarenje otpadom Splitsko- dalmatinske županije u Lećevici. Prema tom planu nije predviđena pretovarna stanica na području Grada Makarske“.

**Članak 153.**

Tekst **članka 243.** se briše i zamjenjuje se tekstom koji glasi: „

(1) Grad Makarska je obvezan na svom području osigurati uvjete i provedbu mjera za gospodarenje komunalnim otpadom i za odvojeno prikupljanje otpada propisanih Zakonom o održivom gospodarenju otpadom (“Narodne novine“ br. 94/13, 73/17, 14/19 i 98/19), te postupati prema Planu gospodarenja otpadom Grada Makarske za razdoblje 2014.-2020. godine (Glasnik Grada Makarske br. 10/14)

(2) Radi što kvalitetnijeg odvojenog prikupljanja otpada potrebno je detaljno razraditi sustav primarne selekcije otpada kroz uređenje “zelenih otoka” i reciklažnog dvorišta.

(3) Zeleni otoci su mjesta na javnim površinama na kojima se nalazi jedna ili više posuda za prihvat odvojeno sakupljenog otpada iz domaćinstva. U pravilu se sastoje od 4 spremnika različite boje, koji se postavljanju sukladno posebnoj odluci nadležnog tijela jedinice lokalne samouprave. Spremnici i zeleni otoci će se postavljati na javnim površinama na način da je do njih omogućen pristup komunalnom vozilu, te da ne ometaju normalno prometovanje na javnim prometnim površinama (preglednost raskrižja, nesmetani prolaz biciklista, pješaka i osoba s invaliditetom)“.

**Članak 154.**

Tekst **članka 245.** se briše i zamjenjuje se tekstom koji glasi: „

(1) Grad Makarska je temeljem Zakona o održivom gospodarenju gospodarenju otpadom (“Narodne novine” br. 94/13, 73/17, 14/19 i 98/19) obavezan osigurati funkcioniranje reciklažnog dvorišta na svom području, kako bi se smanjile količine otpada na način odvojenog sakupljanja i iskorištavanja korisnih sastojaka iz otpada (reciklaže otpada).

(2) Reciklažno dvorište je građevina namijenjena razvrstavanju i privremenom skladištenju posebnih vrsta otpada (papir, staklo, metal, PVC i drugi); u obuhvatu istog je moguće zbrinjavanje neopasnog građevinskog otpada (građevinski materijal iz iskopa i obrađeni građevinski otpad), sukladno posebnima propisima i odobrenjima nadležnih tijela.

(3) Lokacija reciklažnog dvorišta za odlaganje komunalnog otpada određuje se na području komunalno servisne zone (K3) južno od groblja Sv Andrije, na dijelu kč 5092 KO Makar.

(4) Unutar površine određene za reciklažno dvorište, dopušta se temeljem odredbi ovog Plana gradnja montažnih i čvrstih građevina, najveće dopuštene visine 1 etaže, te otvorenih nadstrešnica, uz obvezu izvedbe parkirališnih površina za vozila za dopremu/otpremu otpada i vozila zaposlenika/korisnika zone. Dimenzije građevine/a i unutarnja organizacija prostora u zahvatu reciklažnog dvorišta proizlaze iz uvjeta tehnološkog procesa. Reciklažno dvorište se mora ograditi te koristiti na način da se njegovim korištenjem ne ugrožava ili onemogućava korištenje susjednih građevnih čestica“.

**Članak 155.**

Tekst **članka 257.** se briše.

**Članak 156.**

Naslov ispred **članka 258.** mijenja se i glasi „**8.6. Zahtjevi zaštite i spašavanja**“.

**Članak 157.**

U **članku 258.**, dodaje se **stavak 4** koji glasi „Prilikom izrade prostorno - planske dokumentacije užeg područja i projektiranja objekata predviđenih ovim Prostornim planom potrebno je primjenjivati mjere sadržane u “Procjeni ugroženosti stanovništva, materijalnih, kulturnih dobara i okoliša za Grad Makarsku”, (odnosno njenim eventualnim kasnijim izmjenama i dopunama)“.

Dodaje se **stavak 5** koji glasi „Procjena ugroženosti je temeljni dokument za izradu Plana zaštite i spašavanja kao i Plana civilne zaštite, a ujedno je dio procjena i planova koji se donose na razini Županije. Sadrži prosudbu moguće ugroženosti stanovništva, materijalnih dobara i okoliša od opasnosti, nastanka i posljedica prirodnih i tehničko - tehnoloških katastrofa te prosudbu mogućnosti i snaga koje se mogu mobilizirati za potrebe zaštite i spašavanja“.

Dodaje se **stavak 6** koji glasi „U posebnom izvatku iz Procjene ugroženosti, naslovljenom kao "Zahtjevi zaštite i spašavanja u dokumentima prostornog uređenja Grada Makarska" *(Odluka o donošenju Procjene ugroženosti stanovništva, materijalnih i kulturnih dobara od katastrofa i velikih nesreća za područje Grada Makarske", KLASA: 810-01/10-10/13, URBROJ: 2147/05-08-1/1-11-4, usvojena 15. ožujka 2011. na 17. sjednici Gradskog vijeća)* utvrđuju se i propisuju preventivne mjere čijom će se implementacijom umanjiti posljedice i učinci djelovanja prirodnih i antropogenih katastrofa i velikih nesreća po kritičnu infrastrukturu te povećati stupanj sigurnosti stanovništva, materijalnih dobara i okoliša“.

Dodaje se **stavak 7** koji glasi „Izvadak iz prethodnog stavka je prilog ovog Prostornog plana“.

Dodaje se **stavak 8** koji glasi „Pri projektiranju planiranih građevina u obuhvatu ovog Plana, primjenjivati i odredbe Pravilnika o mjerama zaštite od elementarnih nepogoda i ratnih opasnosti u prostornom planiranju i uređivanju prostora (“Narodne novine“ br. 29/83, 36/85 i 42/86), te Pravilnika o postupku uzbunjivanja stanovništva (“Narodne novine“ br 69/16), te druge zakonske propise iz područja zaštite i spašavanja“.

Dodaje se **stavak 9** koji glasi „Prema članku 39. Zakona o sustavu civilne zaštite (“Narodne novine“ br. 82/15) vlasnici i korisnici objekata u kojima se okuplja ili istodobno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti. Vlasnici građevina dužni su, bez naknade, na zahtjev nadležnog tijela dopustiti postavljanje uređaja za uzbunjivanje građana i korištenje električne energije“.

**Članak 158.**

U **članku 262.**, **stavak 1**, **točka 1**, briše se tekst koji glasi „u skloništa i druge zaštitne objekte te“.

**Članak 159.**

Tekst **članka 265.** se briše.

**Članak 160.**

Tekst **članka 266.** se briše.

**Članak 161.**

Tekst **članka 267.** se briše i zamjenjuje se tekstom koji glasi: „

(1) Sklanjanje je organizirano upućivanje građana u najbližu namjensku građevinu za sklanjanje ili u drugi pogodan prostor koji omogućava optimalnu zaštitu sa ili bez prilagodbe (podrumske i druge prostorije u građevinama koje su prilagođene za sklanjanje te komunalne i druge građevine ispod površine tla namijenjene javnoj uporabi kao što su garaže, trgovine i drugi pogodni prostori).

(2) Evakuacija znači premještanje ugroženih osoba, životinja i pokretne imovine iz ugroženih objekata ili područja“.

**Članak 162.**

Naslov iza **članka 267.** se briše.

**Članak 163.**

Tekst **članka 268.** se briše i zamjenjuje se tekstom koji glasi: „

(1) [Stupanjem na snagu Zakona o sustavu civilne zaštite](http://narodne-novine.nn.hr/clanci/sluzbeni/2015_07_82_1567.html) (“Narodne novine“ br. 82/15) prestali su vrijediti Pravilnik o određivanju gradova i naseljenih mjesta u kojima se moraju graditi skloništa i drugi objekti za zaštitu (“Narodne novine“ br. 2/91.) i Pravilnik o tehničkim normativima za skloništa (“Narodne novine“ br. 53/91.), čime je izvan snage stavljena i obveza planiranja i gradnje skloništa“.

**Članak 164.**

Tekst **članka 269.** se briše.

**Članak 165.**

Tekst **članka 270.** se briše.

**Članak 166.**

**Članak 271.** mijenja se i glasi: „

(1) Na području grada Makarske postoje 4 skloništa s ukupno 600 sklonišnih mjesta. To su:

1. Zelenka – Lička ulica: 150 sklonišnih mjesta
2. Osejava 150 sklonišnih mjesta
3. Sv.Petar 150 sklonišnih mjesta
4. Glavica – Molizanskih Hrvata 150

(2) Danom stupanja na snagu [Zakona o sustavu civilne zaštite](http://narodne-novine.nn.hr/clanci/sluzbeni/2015_07_82_1567.html) (“Narodne novine“ br. 82/15) poslove upravljanja i održavanja skloništa na svojem području preuzima Grad Makarska, odnosno vlasnik građevine u kojoj se nalazi postojeće sklonište“.

**Članak 167.**

Tekst **članka 272.** se briše.

**Članak 168.**

Tekst **članka 273.** se briše.

**Članak 169.**

Tekst **članka 274.** se briše.

**Članak 170.**

Tekst **članka 275.** se briše.

**Članak 171.**

Naslov iza **članka 275.** se briše.

**Članak 172.**

Tekst **članka 276.** se briše.

**Članak 173.**

Tekst **članka 277.** se briše.

**Članak 174.**

Tekst **članka 278.** se briše.

**Članak 175.**

Tekst **članka 279.** se briše.

**Članak 176.**

Tekst **članka 280.** se briše.

**Članak 177.**

Tekst **članka 281.** se briše.

**Članak 178.**

U **članku 284.**, **stavak 3**, briše se tekst koji glasi „a moguća je i izvedba podzemnih skloništa uklopljenih u parkovnu površinu“.

**Članak 179.**

Naslov iza **članka 285.** mijenja se i glasi „8.6.4. **Uređenje voda i zaštita vodnog režima“**.

**Članak 180.**

Tekst **članka 286.** mijenja se i glasi: „

(1) Zaštita od štetnog djelovanja povremenih bujičnih vodotoka i odvodnih kanala, kada može doći do plavljenja, ispiranja, podrivanja ili odronjavanja zemljišta i drugih sličnih štetnih pojava, te posredno do ugrožavanja života i zdravlja ljudi i njihove imovine, te poremećaja u vodnom režimu, će se provoditi izgradnjom zaštitnih i regulacijskih vodnih građevina, odnosno tehničkim i gospodarskim održavanjem vodotoka, vodnog dobra i regulacijskih i zaštitnih vodnih građevina koje se provodi prema programu uređenja vodotoka i drugih voda u okviru Plana upravljanja vodama. U svrhu tehničkog održavanja, te radova građenja, uz bujične vodotoke treba osigurati zaštitni pojas minimalne širine od 3,0 m od gornjeg ruba korita, odnosno ruba čestice javnog vodnog dobra. U zaštitnom pojasu zabranjena je svaka gradnja i druge radnje kojima se može onemogućiti izgradnja i održavanje vodnih građevina, na bilo koji način umanjiti protočnost korita i pogoršati vodni režim, te povećati stupanj ugroženosti od štetnog djelovanja vodotoka. U posebnim slučajevima zaštitni pojas se može smanjit, ali to bi trebalo utvrditi posebnim vodopravnim uvjetima za svaki objekt posebno. Svaki vlasnik, odnosno korisnik objekta ili parcele smještene uz korito vodotoka ili česticu javno vodno dobro dužan je omogućiti nesmetano izvršavanje radova na čišćenju i održavanju korita vodotoka, ne smije izgradnjom predmetne građevine ili njenim spajanjem na komunalnu infrastrukturu umanjiti propusnu moć vodotoka, niti uzrokovati eroziju u istom, te za vrijeme izvođenja radova ne smije niti privremeno odlagati bilo kakvi materijal u korito vodotoka.

(2) Postojeća neregulirana korita povremenih bujičnih vodotoka i oborinskih kanala potrebno je regulacijskim radovima povezati i urediti na način da se u kontinuitetu sprovedu oborinske i druge površinske vode do ulijeva u more, a sve u skladu s vodopravnim uvjetima i ostalim aktima i planovima predviđenim Zakonom o vodama. U iznimnim slučajevima, u svrhu osiguranja i formiranja što kvalitetnijeg prometnog koridora, ne isključuje se regulacija ili izmještanje vodotoka u obliku odgovarajuće natkrivene armirano-betonske kinete (min. propusne moći 100-god velika voda) i na način koji će omogućiti njeno što jednostavnije održavanje i čišćenje (natkrivanje izvesti pomičnim armiranobetonskim pločama duž što više dionica i sa što više revizijskih okana). Izradu projektnog rješenja treba uskladiti sa stručnim službama Hrvatskih voda.

(3) Na mjestima gdje trasa prometnice poprečno prelazi preko bujičnih vodotoka i odvodnih kanala predvidjeti mostove ili propuste takvih dimenzija koji će nesmetano propustiti mjerodavne protoke. Ukoliko je potrebno predvidjeti i rekonstrukciju postojećih propusta zbog male propusne moći ili dotrajalosti. Također treba predvidjeti oblaganje ulijeva i izljeva novoprojektiranih ili rekonstruiranih propusta u dužini min. 3,0 m', odnosno izraditi tehničko rješenje eventualnog upuštanja "čistih" oborinskih voda u korita vodotoka kojim će se osigurati zaštita korita od erozije i neometan protok vodotoka. Detalje upuštanja oborinskih voda investitor treba usuglasiti sa stručnim službama Hrvatskih voda. Tijekom izvođenja radova potrebno je osigurati neometan protok kroz korito vodotoka. Na mjestima gdje prometnica prelazi preko reguliranog korita vodotoka (trapezno obloženo korito, betonska kineta i sl.) konstrukciju i dimenzije osnovnih elemenata mosta ili propusta sa svim pripadnim instalacijama treba odrediti na način kojim se ne bi umanjio projektirani slobodni profil korita, kojim će se osigurati statička stabilnost postojeće betonske kinete, zidova ili obaloutvrde, odnosno kojim se neće poremetiti postojeći vodni režim.

Polaganje objekata linijske infrastrukture (kanalizacija, vodovod, električni i telekomunikacijski kablovi itd.) zajedno sa svim oknima i ostalim pratećim objektima uzdužna unutar korita vodotoka, odnosno čestice javnog vodnog dobra nije dopušteno. Vođenje trase paralelno sa reguliranim koritom vodotoka izvesti na minimalnoj udaljenosti kojom će se osigurati statička i hidraulička stabilnost reguliranog korita, te nesmetano održavanje ili buduća rekonstrukcija korita. Kod nereguliranih korita, udaljenost treba biti minimalno 3,0 m od gornjeg ruba korita, odnosno ruba čestice javnog vodnog dobra zbog osiguranja inundacijskog pojasa za buduću regulaciju. U samo određenim slučajevima udaljenost polaganja se može smanjit, ali to bi trebalo utvrditi posebnim vodopravnim uvjetima i za svaki objekt posebno.

(4) Poprečni prijelaz pojedinog objekta linijske infrastrukture preko korita vodotoka po mogućnosti je potrebno izvesti iznad u okviru konstrukcije mosta ili propusta. Mjesto prijelaza izvesti poprečno i po mogućnosti što okomitije na uzdužnu os korita. Ukoliko instalacije prolazi ispod korita, investitor je dužan mjesta prijelaza osigurati na način da je uvuče u betonski blok čija će gornja kota biti 0.50 m ispod kote reguliranog ili projektiranog dna vodotoka. Kod nereguliranog korita, dubinu iskopa rova za kanalizacijsku cijev treba usuglasiti sa stručnom službom Hrvatskih voda. Na mjestima prokopa obloženog korita vodotoka ili kanala, izvršiti obnovu obloge identičnim materijalom i na isti način. Teren devastiran radovima na trasi predmetni h instalacija i uz njihovu trasu, dovesti u prvobitno stanje kako se ne bi poremetilo površinsko otjecanje“.

**Članak 181.**

Tekst **članka 287.** se briše.

**Članak 182.**

Tekst **članka 288.** se briše.

**Članak 183.**

U **članku 289.**, iza **stavka 3** dodaje se **stavak 4** koji glasi „Kod izrade urbanističkih planova uređenja, kao i kod projektiranja, potrebno je uvažavati mjere zaštite od potresa sukladno elaboratu "Zahtjevi zaštite i spašavanja u dokumentima prostornog uređenja za Grad Makarsku"“.

Dosadašnji **stavak 4** postaje **stavak 5** u kojem se tekst „lokacijskih i građevnih dozvola“ briše i zamjenjuje tekstom koji glasi „odgovarajućih akata za građenje“.

Dosadašnji **stavak 5** postaje **stavak 6**.

**Članak 184.**

U **članku 290.**, dodaje se **stavak 4** koji glasi „Mjere zaštite od požara provode se na osnovu uvjeta izdanih od MUP-a, Policijska uprava Splitsko - dalmatinska broj 511-12-21-7410/2-2015-M.P. od 29.05.2015. god.“.

Dodaje se **stavak 5** koji glasi „Kod izrade urbanističkih planova uređenja, kao i kod projektiranja, potrebno je posebno voditi računa o:

* mogućnosti evakuacije i spašavanja ljudi, životinja i imovine,
* sigurnosnim udaljenostima između građevina ili njihovom požarnom odjeljivanju,
* osiguranju pristupa i operativnih površina za vatrogasna vozila,
* osiguranju dostatnih izvora vode za gašenje, uzimajući u obzir postojeća i nova naselja, građevine, postrojenja i prostore te njihova požarna opterećenja i zauzetost osobama.“

Dodaje se **stavak 6** koji glasi „Pri projektiranju građevina obvezno je primjenjivati sljedeće mjere zaštite od požara odnosno posebne uvjete građenja iz područja zaštite od požara:

1. Mjere zaštite od požara se moraju projektirati u skladu s pozitivnim hrvatskim i preuzetim propisima koji reguliraju ovu problematiku, a u dijelu posebnih propisa gdje ne postoje hrvatski propisi koriste se priznate metode proračuna i modela prema čl. 25. stavku 3. Zakona o zaštiti od požara (“Narodne novine“ br. 92/10). Posebnu pozornost je potrebno obratiti na:

* Pravilnik o uvjetima za vatrogasne pristupe (“Narodne novine“ br. 35/94, 142/03),
* Pravilnik o otpornosti na požar i drugim zahtjevima koje građevine moraju zadovoljavati u slučaju požara (“Narodne novine“ br. 29/13),
* Pravilnik o hidrantskoj mreži za gašenje požara (“Narodne novine“ br. 08/06),
* Garaže projektirati prema austrijskom standardu OIB – Smjernice 2.2. Protupožarna zaštita u garažama, natkrivenim parkirnim mjestima i parkirnim etažama, 2011.
* Sprinkler uređaj projektirati shodno njemačkim smjernicama VdS ili VdS CEA 4001, 2008.
* Uredske zgrade projektirati prema američkim smjernicama NFPA 101/2012
* Trgovačke sadržaje projektirati u skladu s tehničkim smjernicama; austrijskim standardom TRVB N 138 ili američkim smjernicama NFPA 101 (izdanje 2012.),
* Športske dvorane projektirati u skladu s američkim smjernicama NFPA 101 (izdanje 2012.),
* Obrazovne ustanove projektirati u skladu s američkim smjernicama NFPA 101 (izdanje 2012.),
* Izlazne puteve iz objekata projektirati u skladu s američkim smjernicama NFPA 101 (2012.),
* Marine projektirati sukladno NFPA 303 Fire Protection Standard for Marinas and Boatyards 2000 Edition ili European Guideline CFPA-E No 15:2012 F fire safety in Guest Harbours and Marinas.

1. U slučaju da će se u objektima stavljati u promet, koristiti i skladištiti zapaljive tekućine i plinovi potrebno je postupiti sukladno odredbama članka 11. Zakona o zapaljivim tekućinama i plinovima (“Narodne novine“ br. 108/95, 56/10)“.

**Članak 185.**

U **članku 292.**, **stavak 1**, briše se tekst koji glasi „prema tablici“ i zamjenjuje se tekstom koji glasi „sukladno posebnom propisu“, a „Tablica G:ZONA ZAŠTITE“ se briše.

**Stavak 3** se briše.

**Članak 186.**

U **članku 293.**, **stavak 1**, **točka 2**, riječ „javne“ se briše, a iza riječi „garaže“ dodaje se tekst koji glasi „u javnom korištenju“.

**Članak 187.**

U **članku 296.**, **stavak 2** se briše.

**Članak 188.**

U **članku 297.**, **stavak 1** mijenja se i glasi : „

Ovim Prostornim planom utvrđuje se obveza izrade slijedećih urbanističkih planova uređenja (za usvojene planove je naveden broj Glasnika Grada Makarske u kojem je objavljena Odluka o donošenju):

|  |  |  |  |
| --- | --- | --- | --- |
| Br. | Naziv | Površina (ha) | Objava u “Glasniku Grada Makarske” |
| 1 | Urbanistički plan uređenja svetišta Vepric | 6,82 | 9/12 |
| 2 | Urbanistički plan uređenja naselja Veliko brdo 1 | 11,9 |  |
| 4 | Urbanistički plan uređenja naselja Zelenka 3 | 13,32 |  |
| 5 | Urbanistički plan uređenja naselja Požare | 2,53 | 16/11 |
| 6 | Urbanistički plan uređenja naselja Zelenka 1 | 13,95 |  |
| 7 | Urbanistički plan uređenja naselja Zelenka 2 | 7,10 | 16/11, 21/18 |
| 8 | Urbanistički plan uređenja naselja Batinići | 3,56 | 3/13 |
| 9 | Urbanistički plan uređenja naselja Moča | 7,37 |  |
| 10 | Urbanistički plan uređenja naselja Glavica | 3,73 | 9/12, 14/18 |
| 12 | Urbanistički plan uređenja Bilaje 1 | 6,12 | 5/12 |
| 13 | Urbanistički plan uređenja Bilaje 2 | 13,55 |  |
| 14 | Urbanistički plan uređenja Volicija 2 | 9,79 | 16/11 |
| 15 | Urbanistički plan uređenja Volicija 1 | 8,21 | 9/12 |
| 16 | Urbanistički plan uređenja za Groblje sv. Andrije, zaštitno zelenilo i za komunalno- servisne sadržaje | 10,90 |  |
| 17 | Urbanistički plan uređenja sportsko – rekreativne zone Platno٭ |  | 16/11 |
| 18 | Urbanistički plan uređenja poslovne zone Dugiš 2 | 6,10 | 17/14 |
| 20 | Urbanistički plan uređenja kulturno-povijesne cjeline grada Makarske | 27,94 |  |
| 21 | Urbanistički plan uređenja ugostiteljsko - turističke zone Makarska - zapad 1 | 5.46 | 25/08 |
| 22 | Urbanistički plan uređenja ugostiteljsko - turističke zone Makarska - zapad 2 | 3,20 | 9/12 |
| 23 | Urbanistički plan uređenja ugostiteljsko - turističke zone Makarska - zapad 3 | 9,5 | 16/11 |
| 25 | Urbanistički plan uređenja Peškera | 3,50 | 11/11 |
| 26 | Urbanistički plan uređenja “Program poticane stambene izgradnje” | 1,92 | 9/09 |
| 27 | Urbanistički plan uređenja naselja Veliko Brdo 3 | 3,8 |  |
| 28 | Urbanistički plan uređenja naselja Veliko Brdo 4 | 6,6 |  |
| 32 | Urbanistički plan uređenja ugostiteljsko - turističke zone T1 "Biloševac 1" | 29,54 |  |
| 33 | Urbanistički plan uređenja ugostiteljsko - turističke zone T2 "Biloševac 2" | 27,60 |  |
| 34 | Urbanistički plan uređenja ugostiteljsko - turističke zone T2 "Biloševac 3" | 27,48 |  |
| 35 | Urbanistički plan uređenja ugostiteljsko - turističke zone T3 "Biloševac 4" | 8,90 |  |
| 36 | Urbanistički plan uređenja naselja Kuk | 10,38 |  |

Napomene:

* plan pod brojem 1. je usvojen 2012-e godine, a površina obuhvata usvojenog UPU-a je 6,82 ha
* plan pod brojem 17.: površina kopnenog dijela prema grafičkom prikazu broj 4. PPUG-a *["Glasnik Grada Makarske", broj 8/06, 16/07, 17/08, 19/09, 3/16]* i prema UPU-u *["Glasnik Grada Makarske", broj 16/11]* iznosi 22,83 ha, a površina od 14,30 ha iskazana u Odluci o donošenju Izmjena i dopuna PPUG-a *["Glasnik Grada Makarske", broj 19/09]* ne odgovara grafičkom dijelu PPUG-a ni UPU-u; propisuje se obveza donošenja izmjena i dopuna tog plana za smanjeni obuhvat određen PPUG-om,
* za planove pod brojem 2., 21. i 23. se propisuje obveza donošenja izmjena i dopuna tih planova za obuhvat određen PPUG-om.

**Stavak 2** mijenja se i glasi „Detaljni plan uređenja Gradskog groblja Makarska (“Glasnik Grada Makarske” br. 6/05) sukladno članku 200. stavak 3. Zakona o prostornom uređenju smatra se urbanističkim planom uređenja“.

Dodaje se **stavak 3** koji glasi „Obuhvat urbanističkih planova uređenja iz stavka 1. ovog članka područja prikazan je na kartografskom prikazu broj 3.D.b Područja primjene planskih mjera zaštite u mjerilu 1:25000 i na kartografskom prikazu br. 4. „Građevinska područja naselja“ u mjerilu 1:5000. Odlukom o izradi urbanističkog plana uređenja se može odrediti uži ili širi obuhvat tog dokumenata od obuhvata određenog ovim Planom, te se može odrediti obuhvat urbanističkog plana uređenja i za područje za koje obuhvat nije određen ovim Planom.“.

Dodaje se **stavak 4** koji glasi „Omogućava se izrada i donošenje izmjena i dopuna, te po potrebi stavljanje izvan snage planova navedenih u stavku 1. i 2. ovog članka po postupku propisanom odredbama članaka 81-113 Zakona o prostornom uređenju“.

**Članak 189.**

Tekst **članka 298.** se briše i zamjenjuje se tekstom koji glasi : „(1) Studije procjene utjecaja na okoliš izrađuju se za zahvate određene posebnim propisom“.

**Članak 190.**

Naslov iza **članka 299.** se briše.

**Članak 191.**

**Članak 300.** se briše.

**Članak 192.**

Iza **članka 301.** dodaje se novi naslov koji glasi „9.4 Mjere za urbanu sanaciju - uvjeti provedbe zahvata u prostoru za izgrađene dijelove područja“.

**Članak 193.**

Dodaje se **članak 302.** koji glasi: „

U svrhu urbane sanacije za izgrađena područja unutar i izvan građevinskog područja, ovim Planom se propisuju mjere i uvjeti s ciljem stvaranja pretpostavki za poboljšavanje stanja u prostoru za dijelove izgrađenih područja Grada Makarske“.

**Članak 194.**

Iza **članka 302.** dodaje se novi podnaslov koji glasi „9.4.1 Uvjeti za rekonstrukciju postojećih (zakonitih) građevina u građevinskim područjima naselja čija je namjena protivna planiranoj namjeni“.

**Članak 195.**

Dodaje se **članak 303.** koji glasi: „

(1) Postojeća (zakonita) građevina čija namjena nije u skladu s namjenom određenom ovim Prostornim planom, može se rekonstruirati unutar postojećih gabarita do privođenja planiranoj namjeni, ako nije suprotna posebnim ograničenjima u prostoru (zaštiti: prirode, kulture, okoliša, voda, šuma i sl.)

(2) Za građevine iz stavka 1. ovog članka, a koje se nalaze izvan pojasa ograničenja u ZOP-u, dakle u prostoru udaljenom više od 1000 m od obalne crte, dopušta se povećanje gabarita objekta do 6,0 m2 radi nužne uporabe“.

**Članak 196.**

Iza **članka 303.** dodaje se novi podnaslov koji glasi „9.4.2 Uvjeti za rekonstrukciju postojećih građevina izgrađenih izvan građevinskog područja “.

**Članak 197.**

Dodaje se **članak 304.** koji glasi: „

(1) Postojeće građevine (građevine koje imaju potrebna odobrenja za gradnju, građevine ozakonjene posebnim zakonima i sve građevine izgrađene prije 15. veljače 1968. godine), koje su izgrađene izvan građevinskog područja određenog ovim Prostornim planom, a nalaze se izvan prostora ograničenja, ne mogu povećavati tlocrtnu površinu (ne mogu se dograđivati) niti se mogu nadograđivati osim gradnje kosog krova bez nadozida (nestambeni tavan). U prostoru ograničenja se dozvoljava rekonstrukcija postojeće građevine kojom se ne povećavaju vanjski gabariti nadzemnog i podzemnog dijela.

(2) Za građevine iz stavka 1. se može odrediti građevna čestica, odnosno zemljište nužno za redovitu uporabu građevine.

(3) Postojeće građevine mogu se rekonstruirati u cilju poboljšanja uvjeta života i rada, što obuhvaća:

* obnovu, sanaciju i zamjenu oštećenih i dotrajalih dijelova građevine u postojećim gabaritima;
* priključak na uređaje komunalne infrastrukture, te rekonstrukcija instalacija;
* postavu novog kosog krova bez nadozida (nestambeni tavan), osim za građevine u prostoru ograničenja.

(4) Izuzetno za sklop gospodarskih građevina zone bivše klaonice "Zelenka" (k. č. 789/9 k.o. Veliko Brdo) dozvoljava se:

* prenamjena iz proizvodne u poslovnu namjenu
* rekonstrukcija kojom se ne povećavaju vanjski gabariti građevine
* formiranje građevne čestice prema stvarnoj katastarskoj čestici“.

**Članak 198.**

Iza **članka 304.** dodaje se novi naslov koji glasi „9.5 Mjere za postupanje u provedbi plana- izradi dokumentacije i ishođenju akata za gradnju i uređenje “.

**Članak 199.**

Dodaje se **članak 305.** koji glasi: „

(1) Kod prijenosa linija iz kartografskih prikaza Prostornog plana na druge podloge odgovarajućeg mjerila dozvoljena je prilagodba granica odgovarajućem mjerilu podloge. Detaljno određivanje, razgraničavanje i definiranje obale mora, trasa prometnica, komunalne, energetske i druge infrastrukture koji su određeni u Prostornom planu, će se definirati urbanističkim planovima uređenja ili aktom kojim se odobrava građenje, ovisno o lokalnim uvjetima.

(2) Sukladno članku 29. Zakona o prostornom uređenju, Gradsko vijeće može u svrhu osiguranja vrsnoće izgrađenog prostora na području Grada Makarske osnovati Povjerenstvo za ocjenu arhitektonske uspješnosti planirane gradnje (osim prometne i komunalne infrastrukture).

(3) U provedbi Plana se za izradu tehničke dokumentacije i ishođenje akata za gradnju primjenjuju propisi navedeni u ovim odredbama, kao i novelirani propisi doneseni nakon usvajanja Plana. Posebni uvjeti javno pravnih tijela koji se ishode u postupku izrade dokumentacije i ishođenja akata za gradnju/rekonstrukciju se u tom slučaju neće smatrati izmjenom Plana“.

**III PRIJELAZNE I ZAVRŠNE ODREDBE**

**Članak 200.**

(1) Elaborat Izmjena i dopuna Prostornog plana uređenja Grada Makarska je sačinjen u četiri (4) izvornika, ovjerena pečatom Gradskog vijeća Grada Makarske i potpisom predsjednika Gradskog vijeća.

(2) Plan je izrađen i na CD-rom mediju, u pdf, doc i dwg formatu.

(3) Uvid u izvornik elaborata Plana moguće je obaviti u nadležnom odjelu za prostorno uređenje Grada Makarske.

**Članak 201.**

Ova Odluka stupa na snagu osmog dana nakon objave u „Glasniku Grada Makarske“.

REPUBLIKA HRVATSKA

SPLITSKO-DALMATINSKA ŽUPANIJA

GRAD MAKARSKA

***G r a d s k o v i j e ć e***

KLASA: 350-02/15-20-4

URBROJ: 2147/01-04/1-20-2142 PREDSJEDNIK GRADSKOG VIJEĆA

Makarska, \_\_. \_\_\_\_\_\_\_2020. godine Marko Ožić -Bebek dr.med.