**Obrazloženje Prijedloga izmjena Statuta Gradskog muzeja Makarska**

**I. PRAVNA OSNOVA ZA DONOŠENJE AKTA**

Pošto je novi Zakon o muzejima (NN br. 61/18 i 98/2019) stupio na snagu 1. siječnja 2020. godine, potrebito je provesti usklađivanje Statuta Gradskog muzeja Makarska (Glasnik Grada Makarske 3/19) s odredbama gore navedenog Zakona.

**II. RAZLOZI ZA DONOŠENJE AKTA**

Važeći Statut Gradskog muzeja Makarska (Glasnik Grada Makarske 3/19) potrebno je uskladiti s odredbama *Zakona o muzejima* (NN br. 61/18 i 98/19). Ovim usklađenjem osiguravaju se osnove zakonitog i pravnog funkcioniranja muzeja, kao javne ustanove u kulturi, a odnosi se na pitanja nadzora nad zakonitošću rada i općih akata Muzeja. Točnije, određuje se tijelo, u ovom slučaju Ministarstvo kulture RH, koje provodi nadzor, a sve u okviru nastojanja zakonodavca za uspostavom koherentnog normativnog okvira, kojim se na logički dosljedan i cjelovit način uređuje sustav državne uprave; kako bi upravni sustav korisnicima dao preglednu i jasnu sliku mreža institucija kojima se mogu obratiti u ostvarivanju svojih pojedinih prava.

U nastavku dajemo objašnjenja pojedinih članaka iz Prijedloga izmjena statuta koji su izmijenjeni i/li dopunjeni u odnosu na važeći Statut, kao i usporedbu sa novim odredbama Zakona koje su ugrađene u Prijedlog usklađivanja – odnosno Prvih izmjena :

**Članak 1.** - u članku 27. Statuta, koji se odnosi na pitanja nadzora nad zakonitošću rada i općih akata Muzeja stoji:

**Članak 27.**

„Nadzor nad zakonitošću rada i općih akata Muzeja obavlja nadležni ured Splitsko-dalmatinske županije.“

**III.** **PRIJEDLOG TEKSTA AKTA**

Ovo obrazloženje čini sastavni dio Prijedloga I. izmjena statuta Gradskog muzeja Makarska.

GRAD MAKARSKA

**PRIJEDLOG**

Na temelju članka 25. stavak (3), u vezi članka 24. Zakona o muzejima (N.N. broj 61/18. i 98/19), Ravnatelj Gradskog muzeja Makarska, uz prethodnu suglasnost Gradskog vijeća Grada Makarske od \_\_\_\_\_\_\_\_\_\_. 2020. godine donosi

**ODLUKU** **O I. IZMJENAMA** **STATUTA GRADSKOG MUZEJA MAKARSKA**

**ČLANAK 1.**

Članak 27. Statuta Gradskog muzeja Makarska (Glasnik Grada Makarske 3/19) mijenja se i glasi:

**Članak 27.**

„Nadzor nad zakonitošću rada i općih akata Gradskog muzeja Makarska obavlja Ministarstvo kulture RH.“

**ČLANAK 2.**

Ove I. Izmjene Statuta stupaju na snagu osmog dana od dana objave u Glasniku Grada Makarske.

**Makarska, \_\_\_\_\_\_\_2020.**

**UR-BROJ: \_\_\_\_\_\_\_2020.**

Marinko Tomasović, dipl.pov.umj. i arheolog, viši kustos,

ravnatelj Gradskog muzeja Makarska

**Na ovu Odluku o I.Izmjenama Statuta Gradskog muzeja Makarska dalo je suglasnost Gradsko vijeće Grada Makarske svojim Zaključkom**

**KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_\_\_od \_\_\_.\_\_\_\_\_\_\_\_\_\_\_\_\_\_\_\_\_2020. godine.**

**Ove I. Izmjene Statuta Gradskog muzeja Makarska objavljene su na oglasnoj ploči Statuta Gradskog muzeja Makarske \_\_\_\_.\_\_\_\_\_\_\_\_\_\_\_\_\_\_ 2020. godine, a stupile su na snagu \_\_\_.\_\_\_\_\_\_\_\_\_\_\_\_\_\_2020. godine.**

Marinko Tomasović, dipl.pov.umj. i arheolog, viši kustos,

ravnatelj Gradskog muzeja Makarska